kişilər üçün saç baxımı - #301270 - Sözaltı Sözlük\nkişilər üçün saç baxımı\n3. bir az araşdırdım, gördüm demək olar hamısı öz məhsullarını reklam etmək üçün yazıları(reklamları) "erkek doğal saç bakımı" adı altında paylaşıblar. mənim fikrimcə isə bu barədə xeyli məlumat olmalıdı, çünki kişilərin tək kosmetikaları saçlarıdı. bu reklamlardan əlavə, həm də gördüm ki, kişilər üçün saça qulluq qadınlarınkından heç də fərqlənmir. ona görə kişilər üçün uyğun gördüklərimi yazıram.\nbaşlayıram şampundan. şampun alanda tərkibinə və saçınızın materialına uyğun olmasına xüsusi fikir vermək lazımdı. tərkibində məni ən narahat edən sulfatdı. nədir bu sulfat? aldığınız şampunun tərkibinə baxsaz, SLS, SLES, ALS, ALES abriviaturalarını yaxud ən təhlükəli variant - laureth sulfate natrium yazılarını görə bilərsiz. sulfatlı şampunlar saçları çoox yaxşı təmizləyir və köpüklənir, düzdü, amma saçımıza zərər vurmadan da keçmir. saçımızı qurudur, codlaşdırır, tökür, baş dərisini iltihablaşdırır, saçları nazikləşdirir, saçqıran yaradır və s. və i.a. bu dəqiqə vitrində bəlkə də 10 şampundan 9-u sulfatlı şampundu, hətta uşaq şampunlarında belə. amma siz çalışın yenə də o 1-indən yapışın əgər saçınıza o qədər dəyər verirsinizsə. ömrümdə 2-3 dəfə cəhd etmişəm sulfatsız, təbii tərkibli şampuna keçməyə, hamısında da atmışam. niyə? çünki sulfatsız şampuna keçəndə ilk başlar saçlar yuyulanda pis köpüklənir, daramaq bildiyin əziyyətli olur, saçlar həcmsizləşir, tutqunlaşır və s. və mənim səbrim çatmır 4-5 yumanı gözləməyə. siz mənim kimi olmuyun. saç şampuna öyrəşəndən sonrahamısı düzəlir. düzəlməsə də şampundan əl çəkməyin. balzam və kondisioner alıb istifadə edin saçlarınız olacaq yup-yumuşaq. əgər siz də sulfatsız şampuna keçə bilməyəcəksizsə, onda bu 1-2 şeyə diqqətlə yanaşın: şampunu başınızda maximum 5 dəqiqə saxlayın, norması 3-4 dəqiqədir. çox yaxşı yaxalayın saçları, şampundan max dərəcədə təmizlənsin. bir də yenə balzam və kondisionerlərdən istifadə edin. satıcıdan filan şey üçün balzam və kondisioner istəyəndə gedir yapışır ən bahalı, sırf sulfatı neytrallaşdıran məhsullardan, aldanmayın. hər iksin sınamışam, ciddi fərq olmur aralarında. orta qiymətli məhsullar kifayət qədər bizə lazım olan işi yaxşı görür.\nsonraa, bunu əsasən uzun saçlı oğlanlara özəl yazıram. saçınız yağlıdısa və çiməndən sonra bükürsünüzsə qəti şəkildə bükməyin. o dəsmal saçlara sauna effekti verir, isti buxarı daha da saçımızın diblərinə tıxır və yağ vəzilərindən, yəni hər saç kökündən sebium (yağ) ifraz olunmağa başlayır ki, bu da daha da yağlandırır saçı. heç saçlarınızı dəsmalla qurulamayın da. bu da zədələyir, həm də saçlar dibindən sıxılır deyə tökülməyə meyillənir və tökülür. əvəzinə dəsmalla tampon hərəkətlərlə, dəsmalı əlimizdə saçla bir yerdə qabağa-arxaya hərəkət etdirməyərək yüngülvari qurulayın. istəsəz sonra başınıza mayka, t-shirt kimi yüngül və nazik nələrisə keçirə bilərsiz, saçları sıxmamaq şərti ilə.\nsaçlarınızın sağlam, möhkəm, parlaq olması üçün evdə istifadə etdiyimiz zeytun yağını qızdırıb saçlarınıza çəkin, 1 saat qalsın sonra yuyun. saçlarınız codlaşmış, rəngsizləşmişdisə, badam yağını əlinizə sürtüb sonra nəm saçlarınıza vurun. 10 dəqiqə qalandan sonra yaxalayın. istəyə görə badam yağını əzilmiş bananla da qarışdırıb elə istifadə edə bilərsiz. başqa deyəcəklərim yoxdu. #301256 da da xeyirli məsləhətlər yazılıb, amma mən yerinizdə olsam süni saç qıvrılmasından uzaq qaçardım. özəlliklə də saçımı təbii yollarla sağlam hala gətirmək istəyirəmsə. mus, lak, jele-mele hamısı saçlara xeyli ziyan vuracaq şeylərdi. yox, 1 günlük filan deyirsinizsə o ayrı, öz işiniz. amma belə hər gün istifadədən sonra saçların nə qədər heyif olduğunu hiss edəcəksiz. bir də atam gözümüaçandan saçına yumurta qoydurur. çalınmış yumurtanı fırçayla çəkir başına. 52 yaşı var, saçlarında 1 qram tökülmə yoxdu və çox gur, parlaq saçları var. mən sarını ayırmağınızı tövsiyyə edərdim, həm daha az oxşuyur seliyə, rahat yuyulur, həm də yumurtanın ağı maska kimi daha faydalıdı.\ndipnot: kişilər üçün saç baxımı mövzusu haqqında məlumat azlığımızın səbəbini tələb və təminatda görürəm. məncə elə azərbaycanda saçlarına qulluq edən siravi kişi vətəndaş çoox azdı.\n(bax: arvad zadam saçıma şey-şüy sürtüm)\nnot: #301263-də də bəzi şeylər məndəkiylə üst-üstə düşür. entryni 1 saatdan çoxdu yazıram deyə görməmişəm, day silmirəm, qalsın\n26.07.2020 00:32 mariya kürüsü


Basketbolçularımız ulduzların matçında\n20 Yanvar 2014 13:46\nTurkiyənin Beko liqasında oynayan ulduz basketbollar arasında şou xarakterli görüş keçiriləcək.\n“Ay-ulduzlular”ın ən yaxşıları “legionerlər yığması” ilə qarşılaşacaq. Publika.az xəbər verir ki, yanvarın 19-da Mersində baş tutacaq bu mübarizədə Azərbaycan yığmasının oyunçuları - Orxan Aydın və Çarlz Devis da qüvvəsini sınayacaqlar.\nOnlardan birincisi “Beko All-Star Türk Yıldızları”, digəri “Beko All-Star Yabançı Yıldızları” komandasında forma geyinəcək. Matçın gedişində ən yaxşı “3 xallıq” və “fırlanaraq” atış edənlərin də yarışması da təşkil olunacaq.\nTürkiyədə adından söz etdirən Devis 5 rəqiblə birgə “fırlanaraq” ən yaxşı atış etmək adı uğrunda bacarığını da nümayiş etdirəcək. Qeyd edək ki, şouya qatılacaq basketbolçular səsvermə nəticəsində seçilib.


Şuşada PKK-çılara Azərbaycan hərbi forması geyindirilir - Ens.az - 4 dildə xəbərlər və ensiklopediya, ən son xəbərlər, en son xeberler\nDərc edildi:\t 26 October 2020, 22.11 Baxış sayı: 428\n"Ermənistan Müdafiə Nazirliyi tərəfindən Ermənistan müdafiə nazirinin erməni əsgərlərlə fotosu yayılıb. Fotoda Ermənistan müdafiə nazirinin yanında əyləşən ayaqyalın erməni əsgərin hərbi geyiminın Azərbaycan Respublikası Dövlət Sərhəd Xidmətinin hərbi geyimi ilə eynilik təşkil etməsi ciddi şübhələr doğurub. Bir neçə dəqiqədən sonra Ermənistan Müdafiə Nazirliyinin mətbuat xidməti tərəfindən həmin fotoşəkillər rəsmi ünvanlardan silinib". Bunu Prezidentin köməkçisi Hikmət Hacıyev deyib. O bildirib ki, həmçinin, xarici kütləvi informasiya vasitələrində kəşfiyyat məlumatlarına istinadən Azərbaycanın işğal olunmuş Şuşa şəhərinə PKK terrorçularının yerləşdirilməsi və onlara Azərbaycan Silahlı Qüvvələrinin hərbi geyimlərinin geyindirilməsi barədə ciddi xəbərlər öz əksini tapıb. Hərbi ekspertlər də hesab edir ki, bu, düşmən tərəfinin növbəti təxribatıdır.\nErmənistanın Müdafiə Nazirliyi Ermənistan müdafiə nazirinin erməni əsgərlərlə fotosunu yayıb. Fotoda müdafiə nazirinin yanında əyləşən ayaqyalın erməni əsgərin hərbi geyiminin Azərbaycan Dövlət Sərhəd Xidmətinin hərbi geyimi ilə eynilik təşkil etməsi ciddi şübhələr doğurub. Bir neçə dəqiqədən sonra Ermənistan Müdafiə Nazirliyinin mətbuat xidməti həmin fotoşəkilləri rəsmi ünvanlardan sildirib.\nHərbi ekspert Ruslan İmamquliyev deyir ki, bu Ermənisan Silahlı Qüvvələrinin ilk saxtakarlığı deyil , bundan öncə də onların belə təxribat xarakterli fəaliyyətləri çox olub. Azərbaycan Dövlət Sərhəd Xidmətinə məxsus hərbi geyimi öz əsgərlərinə geyindirməsi düşmən tərəfindən növbəti təxribatdır.\nHərbi ekspert deyir ki, bu foto özü onları ifşa edir, bir daha təxribaçı olduqlarını açıq formada göstərir.\nXatırladaq ki, bir müddət əvvəl Ermənistan tərəfindən tamamilə qeyri-peşəkar formada Azərbaycan Respublikası Dövlət Sərhəd Xidmətinin hərbi geyimlərində olan əcnəbi muzdlular haqqında saxta video hazırlanmış və bu, guya Azərbaycan tərəfdə muzdluların vuruşması kimi qələmə verilmişdi. Faktı yoxlamadan bəzi media qurumları bu saxta məlumata istinad etmişdilər.


Məhərrəm – bir aydır ki » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nMəhərrəm – bir aydır ki...\nİmam Rzadan (ə) məhərrəm ayı ilə bağlı belə bir hədis nəql edirlər: “Məhərrəm - bir aydır ki, cahiliyyət əhli bu ayda müharibə etməyi haram hesab edərdi. Amma bizim qanımızı o ayda halal saydılar. Bizim hörmətimizi o ayda qorumadılar. Övlad-əyalımızı əsir götürdülər. Xeymələrimizi oda çəkdilər, orada hər nəyimiz var idi, qarət etdilər və Rəsulun (s) hörmətini bizim barəmizdə riayət etmədilər”.\nHədisin təhlilində ilk öncə fabulasını, məzmununu təşkil edən «cahiliyyət dövrü» məfhumuna toxunaq. Bu anlayış Ərəbistan yarımadasında İslamdan öncəki perioda, Həzrət Rəsulullahın (s) İlahi risaləti təbliğ etməyə başlamasından öncəki perioda şamil edilir. Cahiliyyət dövrü dedikdə, müasir mənada işlənən «bisavadlıq» nəzərdə tutulmur. Ərəblərin İslamdan öncə də şifahi ədəbiyyatı çox inkaşaf etmişdi. Burada «cahiliyyət» - İlahi təlimdən məlumatsızlıq mənasında işlənir. Həzrət İmam Rzanın (ə) bu dövrə işarəsi təsadüfi deyil, bu məsələnin sonradan açılışı veriləcəkdir.\nHədisdə istinad edilən digər müstəvi - İslam Peyğəmbərinin (s) Əhli-beytinə (ə) ehtiram barədə İlahi göstərişdir. Belə ki, Qurani-Kərimin “Şura” surəsinin 23-cü ayəsində Allah Təala buyurur: “(Ya Peyğəmbər!) De: “Mən Sizdən bunun (risaləti təbliğ etməyimin) müqabilində yaxınlarıma (Əhli-beytimə) sevgidən başqa bir şey istəmirəm”. Müqəddəs Kitabda Həzrət Peyğəmbərin (s) Əhli-beytinə məhəbbət və ehtiram barədə açıq-aydın göstərişə rəğmən, Yezid lənətliyin qoşunu İmam Hüseyni (ə) və əziz məsləkdaşlarını qanlarına qəltan etdilər. Beləliklə, mübarək hədisdə məsələ 2 müstəvidə qoyulur: əgər siz müsəlmansızsa, onda digər müsəlmanın qanı və malı toxunulmazdır, ehtiram ünvanıdır. Peyğəmbərimizin Əhli-beytinə (ə) bilavasitə aid olan İmam Hüseynə (ə) aid isə nəinki toxunulmazlıq, hətta məhəbbət göstərmək göstərişi də vardır. Yəni, əgər müsəlmansınızsa, sizin borcunuz idi İmama (ə) qeyd-şərtsiz ehtiram etmək, nəinki onu mühasirəyə alıb, olmazın məşəqqətlərə məruz qoyub, əzizləri ilə birgə şəhadətə yetirmək. Beləliklə, Yezid lənətliyin ordusuna toplaşmış canilər müsəlman olmaq iddiasında olan adamlar idi, amma Rəsullulahın (s), Mütəal Allahın göstərişlərinə qarşı üsyan etdilər, İmamı (ə) qətlə yetirdilər. Bu azmış kimi, Peyğəmbərimizin (s) Əhli beytinə aid mübarək şəxsləri əsir götürdülər, əmlakını qarət etdilər.\nCahiliyyət dövrünün adətinə də əməl etmədilər\nQeyd edək ki, cahiliyyət dövrünə işarə mübarək hədisin məzmununu digər rakursdan açır: yox, əgər müsəlmanlığı danıb, cahil ata-babalarınızın yolu ilə gedirsinimzsə, bu halda, cahiliyyə dövrünün ərəbləri kimi olaydınız heç olmasa. Cahiliyyə dövrünün ərəbləri məhərrəm ayında müharibə etməyi haram bilərdilər. Bu - tabu, yasaq edilmiş bir məsələ idi, hətta cahiliyyə dövrünün ərəbləri də bu mövzuya ciddi riayət edirdi. Demək, Yezid lənətliyin ordusu bu müddəaya belə əməl etmədi, cahil ata-babalarının adətinin də tapdaladı.\nMahiyyətinə varanda, bununla Yezid lənətliyin ordusunun hər hansı bir əxlaq, mənəviyyat, insani dəyərlər sisteminin xaricində olması vurğulanır. Yəni, adam cildində olan bu qaniçən məxluqları heç bir dəyərlər sisteminə görə, hətta cahiliiyət dövrünün adət-ənənəsinə gərə də insan adlandırmaq mümkün olmadığı bir daha təsdiqlənir.\nMövzunu davam etdirərək, İmam Hüseynin (ə) Kərbəla ilə, o məkanla bağlı buyurduğu bir hədisə işarə edək. İmam Hüseyn (ə) buyurub: “Bura - çətinlik və bəla yeridir. Bura - miniklərimizi oturtduğumuz bir yerdir, karvanlarımızın yükünü saldığımız yerdir. Kişilərimizin qətlgahı, qanlarının tökülən yeridir”.\nHədisi Kərbəla məkanı ilə bağlı açıqlama təqdim edilir. Kərbəla - bir imtahan məqamı, Allah yolunda ən qiymətli dəyərləri qurban vermə, şəhadətə yetişmək məkanı kimi vəsf edilir. Əslində İmam Hüseyn (ə) Kərbəlaya yetişəndə söylədiyi bu mübarək kəlamlarla İlahi seçimini bildirir, zülm və istibdada qarşı hər hansı bir güzəştin mümkünsüzlüyünü bəyan edir. Əziz silahdaşlarının da artıq seçim etdiyi, canlarını Mütəal Allah yolunda fəda etməyə hazır olduqları bilinir. Gözəl bəlağətlə ən ağır imtahanlara, əzizlərin əsir düşməsinə belə hazırlıq bildirilir, bu ağlasığmaz çətinliklərdən fərəh və sevinc duyğuları keçirildiyi bildirilir. Düşünən insan üçün nə qədər ibrət, nə qədər dərslər var burada!\nHər kəs Məhərrəmin 1-ci günü oruc tutsa\nallah komey olsun hamimiza\n17 noyabr 2012 20:02\n17 noyabr 2012 17:19\n17 noyabr 2012 17:10\nAllah yolunda ən qiymətli dəyərləri qurban vermə, şəhadətə yetişmək məkanı kimi vəsf edilir. Əslində İmam Hüseyn (ə) Kərbəlaya yetişəndə söylədiyi bu mübarək kəlamlarla İlahi seçimini bildirir, zülm və istibdada qarşı hər hansı bir güzəştin mümkünsüzlüyünü bəyan edir. Əziz silahdaşlarının da artıq seçim etdiyi, canlarını Mütəal Allah yolunda fəda etməyə hazır olduqları bilinir.\n17 noyabr 2012 14:00\n17 noyabr 2012 12:49\n17 noyabr 2012 12:32\n17 noyabr 2012 12:02\n17 noyabr 2012 11:49\n17 noyabr 2012 11:36\n17 noyabr 2012 09:47\n17 noyabr 2012 09:42


Yaqublu ailəsinin Nigarı [Video]\n“Məncə dürüstlük nəyisə doğru bilirsənsə, onun arxasınca getməkdir. Məncə prinsiplik budur. Və düşünürəm ki, hər kəs öz həyatını yaşamaqda özgürdür.\nUşaqlıq xatirələrini bölüşən Nigar Yaqublu, uşaqlığının bacısı Nərgizlə birgə Gürcüstanın Bolnisi rayonun İncəoğlu kəndində keçdiyini deyib.\nNigarın uşaqlıq dostu, bacısı Nərgiz artıq onunla birlikdə deyil. 2015-c il aprelin 23-də Nərgiz Yaqublu vəfat edib. Nərgiz Rusiyanın Tomsk şəhərindəki xəstəxanada ağır xəstəlikdən dünyasını dəyişib.\n“Zaman uzananda o bir o qədər uzaqlaşır. Mənim üçün daha çox xatirəyə çevrilir. Onu istəmirəm. İstəyirəm o mənim üçün yenə Rusiyada yaşasın. Yəni ağlımda belə qalmasını istəyirəm”, deyir Nigar Yaqublu.\nNigar Yaqublu artıq evli xanımdır. Hər həftə Seymur Həzi Nigara həbsxanadan telefonla zəng edir. O isə hər həftənin birinci günü Seymur Həzi ilə görüşmək üçün həyat yoldaşına sovqat aparır. Sovqatı adətən axşamdan hazırlayır. Nigar Yaqublu deyir ki, bütün bunları hazırlamaq onun üçün çətin deyil. Çünki atası həbsdə olanda hər dəfə onun üçün belə sovqatlar hazırlayıb.


ADDIM-ADDIM DİZAYN 1 | TƏQDİMAT – PAUL RAND NÜMUNƏSİNDƏ – seemore.az\nHeç fikir vermisiniz, insanlar bir şeyi alarkən aldıqları şeyin yanında kiçik də olsa hədiyyələr olanda sevinir. Bu psixoloji bir haldır və bir qiymətə, xidmətə qarşılıq nə qədər çox təklif versəniz o zaman daha çox üstünlük qazanarsınız. Dizaynda da bu keçərlidir. Amma biraz fərqli. Beləki, bir dizayn edildiyi zamanı müştərinin qarşısına çılpaq şəkildə qoyaraq, “təklifim bunlardır” deməklə, dünyanın ən dahiyanə dizaynı olsa belə nəticə neqativ olacaq. Bu sahəyə yeni başlayanlar və ya qismi marağı olanlar belə loqo göndərərkən bir fon verir, mockup edib yollayırlar. Çünki onlar da bilir ki, sadə bir dizayn heç zaman bəyənilmir. Əslində tam da məsələ buradadır. Sadə dizayn bəyənilmir yox sadə təqdimat bəyənilmir. Güclü təqdimat sadə dizaynı “şah əsər” belə edə bilər. Çünki müştəri arxa fonda olanları görmür bu dizayna necə gəlindiyini bilmir bütün bu olanları ona göstərmək, ifadə etmək lazımdır.\nYadınızdadırsa “ARGENTINA a.k.a GOTHAM ROUNDED” məqaləmizdə yaradılmış loqonun sadə və mövzudan kənar olmasından danışarkən, korporativ kimliyini bəyəndiyimizi qeyd etmişdik. Çox güman müştəri də məhz bu təqdimata “aldanıb”.\n1971-72-ci illərdə Graphis jurnalında bir məqalə çıxmışdı. Məqalə Paul Randın loqoları müştərilərə necə təklif etdiyindən gedirdi. Paul Rand indiki dövr təqdimatının bir növ ibtidai şəklində təqdim edirdi.\nÖncəliklə müəyyən bir mətn olmalıdır. Dizaynınızı izah etməli, niyə bu dizayna gəlib çıxdınız, nə üçün bu rəng, filan şey nəyi ifadə edir və.s (p.s kiçik bazar araştırması edib qeyd etsəniz daha da yaxşı olar). Mətn hər şeyi izah etməlidir. Bir növ yaxşı yaza bilmə qabilliyəti vacibdir. Əgər Siz də alınmırsa bir copywriter-ə (mətin yazarına) və ya yazma qabiliyyəti yaxşı olan birinə yazdıra bilərsiniz. İnanın şəxsi təcrübəmizdən qeyd edirik ki, elə dizaynlar olub ki müştəriyə sadəcə mətn yolu ilə qəbul etdirə bilmişik. Yəni bu məsələ olduqca vacibdir.\nİkinci bir nüans təqdimatı geniş tutun. İstər rəng baxımında, istər yazı fontu baxımından, istərsə də adaptasiyalar (real həyatdakı əşyalara uyğunlaşdırılma) baxımından. Bu müştəriyə çeşitlilik tanımağınıza yardımcı olacaq. Bir növ ona çoxlu variantlar təklif etmiş olduğunuzu və hər tərəfli çalıştığınızı göstərmiş olacaqsınız.\nBir digər məsələ isə dizaynınız sadə belə olsa onun hansı mərhələlərdən keçdiyini və hansı qanunauyğunluqlara tabe olduğunu qeyd etməyinizdir. Çünki bu Sizə müştəriyə sadə olsa belə bu dizaynı yaratmağın ele də asan olmadığını göstərməyə imkan verəcək.\nƏn əsas məsələ isə bütün bunları çap şəklində təqdim etməkdir. Niyə?! Çünki dizayn sahəsinin ən böyük problemlərindən birinin başlama nöqtəsi buradır. RGB/CMYK problemi. Çünki dizaynerlər müştərilərə dizaynları retina və ya IPS ekranlarda rəngarəng nümayiş etdirilər. Sonra da çapda (xüsusən də ölkəmizdə) rənglər solğun çıxıb istənilən effekti vermədiyi zaman problem yaşanır. Ona görə də bütün bu qeyd etdiklərimizi bir təqdimat formasında çap edərək hazırlamaq daha üstündür. Çünki müştərilər xəyali dizayna deyil real dizayna toxunur və aralarında sinerji yaranır. Və üstəlik onlara gələcəkdəki çap olunacaq dizaynları ilə indidən tanış olma hissini yaşatmağınız, həqiqətən də böyük əmək sərf etdiyinizi görməkləri Sizə ekstra üstünlük yaradacaq.\nPaul Randın “Next Computers” üçün etdiyi təqdimat və onun tanıtımı:\naddim-addim dizayn paul rand seemore teqdimat


13 İyun 2018, 18:17 (GMT +4)\nBakı, 13 iyun, SalamNews. Bakı Şəhər Mədəniyyət Baş İdarəsinin təşkilatçılığı ilə H.Abbasov adına Mədəniyyət Mərkəzində Azərbaycanın görkəmli səhnə ustası, aktyor, dramaturq, xalq artisti Hacıağa Abbasovun 130 illik yubiley tədbiri keçirilib.\nTədbirdə Bakı şəhər Mədəniyyət Baş İdarəsinin aparıcı məsləhətçisi Vüsal Həsənov ,Sabunçu Rayon İcra Hakimiyyətinin ictimai siyasi və humanitar məsələlər şöbəsinin baş məsləhətçisi Ceyhun Abbasov, xalq artistləri Hacı İsmayılov, Rafiq Əzimov, əməkdar artist Əli Nur, H.Abbasovun nəvəsi Elşanə Kərimbəyova, məktəb direktorları, müəllimlər və şagirdlər iştirak ediblər. Tədbirdə ilk çıxış H.Abbasov Mədəniyyət Mərkəzinin "İstedad" xalq çalğı alətləri ansamblının üzvü Mircəlal Babayevin ifası olub.\nDaha sonra görkəmli sənətkarın həyat və yaradıcılığını əks etdirən video çarxlar nümayiş olunub. Çıxışçılar Hacıağa Abbasovun həyat və yaradıcılığından danışıblar, onunla bağlı xatirələrini bölüşüblər.\nBildiriib ki, Hacıağa Abbasov Azərbaycan səhnəsinin bəzəyi olan bir-birindən gözəl obrazlar qalereyası yaradıb. Onun “Hacı Qara”da Hacı Qara, “Yağışdan çıxdıq, yağmura düşdük”də Hacı Qəmbər, “Nadir şah”da Mirzə Mehdi xan,”Dəmirçi Gavə”də Qubad və digər rolları dövrün tamaşaçılarının qəlbində dərin iz buraxıb. Dahi aktyorun adını daşıyan Mədəniyyət Mərkəzinin "İnəsənət" rəqs ansamblı öz çıxışları ilə tədbirə yekun vurublar.


“Nar” Gəncə şəhərində yeni rəsmi mağazasını təqdim etdi » Press-az\npress-az » Ölkə » “Nar” Gəncə şəhərində yeni rəsmi mağazasını təqdim etdi\nSaat: 10-02-2019, 18:18 Baxış: 33\nPress-az.com xəbər verir ki,“Nar” paytaxtla yanaşı, digər şəhər və rayonlarda yaşayan sakinlərin rahatlığını və onlara göstərilən xidmət səviyyəsini daha da yüksəltmək məqsədilə mağazalarının sayını artırmaqda davam edir. Mobil operator növbəti rəsmi mağazasını Gəncə şəhərində təqdim edib. Yeni konseptə uyğun və müasir avadanlıqlarla təchiz edilmiş mağazada, “Nar” sakinlərə müxtəlif təkliflərlə xidmət göstərəcək. Mağazada müştərilərə nömrələr üzərində müxtəlif əməliyyatların həyata keçirilməsi, satışı, internet paketlərinin alışı, telefonların satışı ilə yanaşı, diler əməkdaşları tərəfindən digər yüksəkkeyfiyyətli müştəri xidmətləri göstəriləcək. Qeyd edək ki, yeni dükan Gəncə şəhəri, Vəli Xuluflu küçəsində (Qafqaz Ticarət Mərkəzində) yerləşir.


ABŞ-ın daha bir ştatı Azərbaycanla bağlı bəyannamə imzaladı » Reyting.az\nABŞ-ın daha bir ştatı Azərbaycanla bağlı bəyannamə imzaladı\nTarix: 13-05-2019 10:21 | Bölmə: Gündəm\nABŞ-ın Kaliforniya ştatının Örvayn şəhəri 28 may tarixini “Azərbaycan Milli Günü” elan edib.\nAzərbaycanın Los-Ancelesdəki Baş Konsulluğundan Reyting.az-a verilən məlumata görə, bununla bağlı şəhər meri Kristina Shea (Christina Shea) tərəfindən müvafiq bəyannamə imzalanıb.\nAzərbaycanın Los-Ancelesdəki Baş Konsulluğuna göndərilən bəyannamədə azərbaycanlı-amerikalıların şəhərin sosial və iqtisadi həyatına əvəzolunmaz töhfələr verməkdə davam etdiyi bildirilib.\nBəyannamədə azərbaycanlı-amerikalıların güclü ailə bağları, ictimai dəstək və zəngin mədəni irsi vasitəsilə ABŞ-da daha da güclənərək inkişaf etdiyi qeyd olunub.\nSənəddə bütün dünyada yaşayan azərbaycanlıların 28 may tarixini Azərbaycanın Milli Günü kimi bayram etdiyi vurğulanaraq, Şəhər Şurasının Örvaynda yaşayan azərbaycanlı-amerikalı icmasının dəyərli töhfələrini təqdir etdiyi diqqətə çatdırılıb.\nBəyannamənin sonunda Örvayn Şəhər Şurası tərəfindən 28 may tarixi sözügedən şəhərdə “Azərbaycan Milli Günü” elan edilib.скачать dle 10.5фильмы бесплатно


Hirsutizm xəstəliyi (tüklənmə) » Qadınla.Com - Qadınlar Birİncidir!\nTarix: 18-07-2015, 02:00\nQadınlarda tüklənmə endokrin xəstəlikləri nəticəsində baş verir. Çox vaxt androgen hormonlarının artması nəticəsində meydana gəlir. Bəzən digər hormonlardakı dəyişikliklər də tüklənməyə səbəb olur. Bu baxımdan ümumi tüklənməyə səbəb olan hormonlardan biri də böyümə hormonudur. Zəhərli boğaz urunda nazik tüklərin,tireoid hormonunun azlığında isə qalın tüklərin artması baş verir. Hirsutizmdə genetik faktorun da rolu var. Qadınlarda androgen hormonu yumurtalıqda və böyrəküstü vəzilərdə sintez olunur. Tüklənmədə əsas rol oynayan hormon testosterondur. Digər androgenlər isə testosteronun törəmələridir. Orqanizmdə olan yağ toxumasında və tük köklərində bu törəmə hormonlar testosterona çevrilir. Onda tüklənmənin iki səbəbdən meydana gəldiyiyini deyə bilərik:\nHirsutizmli qadınlar müalicənin gedişində səbirli olmalıdırllar. Çünki, tük follikullarının ömrü 6 aydır. Buna görə də dərmanın təsiri 3-6 ay arası müşahidə olunur. Tüklənməsi olan qadınlar mütləq arıqlamalıdırlar. Çünki artıq çəki də tüklənməni artırır. loading... 0\nele problemım olmasada maraqlı melumat oldu\n18 iyul 2015 15:04\nTuklenme hormanal terkibli dermanlar qebul etdikde bas verir. O da daim davam etmir mueyyen muddet olur\n18 iyul 2015 07:16\nAllah uzaq etsin, her bir xesteliyin dermani var, tesekkur.\n18 iyul 2015 05:22\nYaxin bir adamimda eynen.bu elametler musahide olunur, bundan eziyyet cekir\n18 iyul 2015 05:00


Prezident İlham Əliyevin və Çin Xalq Respublikasının Sədri Si Cinpinin Pekində görüşü olub » DoğruSözTv.Az ( Milli İnformasiya Agentliyi )\nDoğruSözTv.Az ( Milli İnformasiya Agentliyi ) » Ana Səhifə » Prezident İlham Əliyevin və Çin Xalq Respublikasının Sədri Si Cinpinin Pekində görüşü olub\n24-04-2019, 18:36Prezident İlham Əliyevin və Çin Xalq Respublikasının Sədri Si Cinpinin Pekində görüşü olub\nDogrisoztv.Az Milli.Az -a istinadən bildirir ki, Çin Xalq Respublikasının Sədri Si Cinpin Azərbaycan Respublikasının Prezidenti İlham Əliyevi qarşıladı.\n- Cənab Prezident Əliyev, Sizi Pekində bir daha salamlayıram, qarşıdakı "Bir kəmər, bir yol" ikinci Beynəlxalq Əməkdaşlıq Forumuna xoş gəlmisiniz. Azərbaycan tərəfi və şəxsən Siz Çin-Azərbaycan münasibətlərinin inkişafına, "Bir kəmər, bir yol" təşəbbüsünün birlikdə reallaşdırılmasına böyük diqqət yetirirsiniz. Biz bunu yüksək qiymətləndiririk.\nAzərbaycan Avrasiya məkanında əməkdaşlıq üzrə Çinin əsas tərəfdaşlarından biridir. Siz həm də "Bir kəmər, bir yol" layihəsinin reallaşdırılmasına ilk olaraq münasibət bildirənlərdən və bu işdə fəal iştirak edənlərdən birisiniz. Sizin ölkəniz Böyük İpək Yolu üzərində yerləşir və bu yolun bərpasında təbii tərəfdaşdır. Bizim əməkdaşlığımızın artıq bir sıra nəticələri var və bu əməkdaşlıq xalqlarımıza real fayda verir. Sizinlə birlikdə ortaq səylərimizlə "Bir kəmər, bir yol" layihəsinin reallaşdırılmasını davam etdirməyə, birgə inkişaf və firavanlıq naminə bütün sahələrdə qarşılıqlı faydalı əməkdaşlığı daim dərinləşdirməyə hazıram.\n- Cənab Sədr, mənim ünvanıma söylədiyiniz və ölkəmiz haqqında dediyiniz xoş sözlərə görə Sizə təşəkkür edirəm. Mən Sizə, ilk növbədə, dəvətə görə təşəkkür etmək istərdim. Biz "Bir kəmər, bir yol" Forumunda iştirak etməyə dəvət olunmağımızı ölkəmizə xüsusi hörmət əlaməti, mənə münasibətdə dostluq əlaməti hesab edirik. Siz qeyd etdiniz ki, mən Sizin ölkənizin dostuyam, Azərbaycanda da Sizi Azərbaycanın xeyirxah dostu kimi tanıyırlar. Biz birgə səylərimizlə əməkdaşlığımızı irəlilədirik, bundan sonrakı qarşılıqlı fəaliyyətin yollarını müəyyən edirik.\nBu Forumun keçirilməsi çox böyük əhəmiyyət kəsb edir. Siz qeyd etdiyiniz kimi, Azərbaycan lap əvvəldən Sizin təşəbbüsünüzü dəstəkləyib və bu layihəni bizim irəli sürdüyümüz təşəbbüslər çərçivəsində fəal irəlilədir. 2015-ci ildə Sizin ölkənizə dövlət səfərimi və burada mənə göstərilən qonaqpərvərliyi xatırlamaq istərdim. O vaxt Sizinlə biz "İpək Yolu İqtisadi Kəməri" haqqında Anlaşma Memorandumunu imzaladıq. Bu gün bizim siyasi münasibətlərimiz yüksək səviyyədədir. Biz beynəlxalq təşkilatlarda fəal qarşılıqlı əlaqə saxlayırıq.\nÇin Xalq Respublikasının Sədri Si Cinpin Prezident İlham Əliyevin rəhbərliyi ilə Azərbaycanın uğurlu daxili və xarici siyasətinin həyata keçirildiyini, ölkəmizin beynəlxalq aləmdə nüfuzunun artdığını, Azərbaycanda sabitliyin təmin olunduğunu, xalqımızın rifah halının yüksəldiyini, iqtisadi sahədə inkişafa nail olunduğunu bildirdi. O, Çinin Azərbaycanın suverenliyini, ərazi bütövlüyünü və müstəqilliyini dəstəklədiyini vurğuladı. Si Cinpin "Bir kəmər, bir yol" layihəsi çərçivəsində Trans-Xəzər nəqliyyat dəhlizinin əhəmiyyətini qeyd etdi.\nPrezident İlham Əliyev də öz növbəsində Azərbaycanın "Vahid Çin" siyasətini ardıcıl surətdə dəstəklədiyini vurğuladı. Dövlətimizin başçısı Çinin bütün sahələrdə əldə etdiyi böyük uğurlarla bağlı təbriklərini çatdırdı.\nPrezident İlham Əliyev: "Azərbaycan “Bir kəmər,...\nPrezident İlham Əliyevin “VTB-Bank”ın prezidenti...\nİlham Əliyevin və Ukrayna Prezidenti Petro...


Android`dən iOS`a keçən bir gəncin manifesti | Technote.az\nStartup və Biznes\nMaliyyə və investisiya\nSüni zəka və Elm\nReklam və Marketinq\nAndroid`dən iOS`a keçən bir gəncin manifesti\nAliyar Azimov @aliyar-azimov\nHal hazırda mobil telefonlar üçün bir neçə əməliyyat sistemi olsa da, dominatlıq edən əsas 3 əməliyyat sistemi var: Android OS, iOS və Windows OS. Hər 3 əməliyyat sisteminin öz funksiyaları, öz xüsusiyyətləri, öz fərqlilikləri və cihazlar üçün optimizasiya üsulları vardır. Bu isə telefon istehçılarından asılı olaraq yaxşı və yap is ola bilər. Mobil telefonlar dünyasına onlara özəl əməliyyat sistemi gəldikdən sonra istifadəçilər arasında da fikir ayrılıqları və özlərinə görə haqlı iddiaları yaranmağa başladı.\nQısa olaraq əməliyyat sistemlərinin yaranma tarixi haqqında məlumat verək. llk əməliyyat sistemi 1996-cı ildə Palm OS ilə elan olundu və uzun bir marafonun başlanğıcı qoyuldu. Bundan 3 il sonra 1999-cu ildə Nokia özünün S40 əməliyyat sistemini Nokia 7110 ilə təqdim etdi. 2002-ci ildə isə Microsoft şirkəti özünün Windows CE mobil cihazlarını elan etdi. 2005-ci ildə Nokia şirkəti yeni əməliyyat sistemi Meomo əməliyyat sistemini özünün planşeti olan N770 ilə təqdim etdi. Və nəhayət əməliyyat sistemlərində yeni bir dövr başladan iOS 2007-ci ildə təqdim olundu, bundan 1 il sonra isə Android əməliyyat sistemi də mobil bazar üçün hazırlandı. Bundan sonra da əməliyyat sistemlərinin ardı arası kəsilmədi. (Növbəti məqaləmizdə bu mövzuya toxunacağıq)\nAzərbaycanlı gəncin startupı "BeBonobo", Sinqapurda bir müsabiqədə qalib olaraq 23.000 Azn qazandı!\nBu məqaləni yazmamışdan əvvəl məzmuna bir ad vermək üçün çox düşündüm. Çünki iki əməliyyat sistemini yoxlayıb onlara adaptasiya olmaq bir qədər vaxt alır. Sonda isə bu təcrübədən yaranan period ilə bağlı yazacağı üçün bu adı daha məqbul gördüm. Ümid edirəm, məqalə maraqlı olar və əməliyyat sistemini dəyişmək istəyənlər üçün bir təlimat rəhbəri olar.\nİlk olaraq onu qeyd edim ki, mən uzun müddət Android istifadəçisi olmuşam və Android “fanatı” olaraq Apple firmasının iOS əməliyyat sisteminə qarşı həmişə neqativ “stereotiplərim” olub. Ümumiyyətlə, Android istifadə etdiyim üçün araşdırmalara çox meyilli idim. Bir telefonda onun parametrləri mənim üçün çox önəmli deyildi. Bu cihazla nə etdiyim və nə edəcəklərim önəmli idi. Android əməliyyat sistemi açıq kod qaynaqlı sistemdir və istifadəçilər üçün sonsuz özəlləşdirmə imkanları yaradır. Bunlara müxtəlif məzmunlar, xüsusi özəlliklər əlavə olunmuş Android əməliyyat sistemləri, ikonları dəyişdirmə, font əlavə etmə, normal əməliyyat sistemində olmayan, lakin istifadəçilərin arzuladığı bir çox özəlliklər və sair daxildir. Bir çox Android istifadəçiləri bu sadalananları daha effektiv istifadə edirlər. İlk əldə etdiyim Android cihazı Sony Xperia SP modeli idi və telefon mənə Android 4.3 versiyası ilə gəlmişdi. Təbii ki, o dönəm artıq Kitkat versiyası mövcud idi və mən bir müddət sonra telefonu “root” edərək həmin sistemi yükləyə bilmişdim. Etdiyim dəyişikliklər bununla bitmirdi, cihaza özündə mövcud olmayan bir çox font əlavə edib müəyyən müddət aralığı ilə dəyişərək istifadə edirdim. Yazdığım dəyişdirilmiş (modified) sistemlərdən birində “dock” funksiyası vardı ki, telefonun kənarlarından sürüşdürmə əməliyyatı etməklə müəyyən proqramların qısayollarına daxil ola bilirdim. Bu mənim əməliyyat sürətimi daha da artırmışdı. Android istifadə edərkən etdiklərim bununla sərhədlənmirdi, daha çox və telefona quraşdırılması təhlükəli olan bir çox əməliyyat etmişdim. Android fanatı olmağıma səbəb də bu idi, azad seçim vardı, telefonumu istədiyim kimi idarə edirdim və istədiyim bütün funksiyalara nail olurdum. Amma qeyd etmək lazımdır ki, bu əməliyyatları edərkən sizin məlumatlarınızın təhlükəsizliyi təmin olunmaya bilər. Yüklənən sistemin telefondan çəkdiyi məlumatlar yanlış əllərə gedə bilər. Amma bu tip hallar çox az hallarda baş verir. Təbii ki, Android cihazlarda etdiyiniz bir çox əməliyyatlar üçün cihazın göstəriciləri də önəmlidi, lakin mən cihazların göstəricilərini müqayisə etmək fikrində deyiləm. Son Android cihazım Sony Xperia Z1 Compact modeli olmuşdu. Bu telefon kifayət qədər güclü telefon idi, özünün batareya ömrü, prosessor sürəti, RAM idarəsi ilə uzun müddət heç bir performans əskikliyi yaşatmamışdı. Telefonu “root” etməmişdim, lakin Androidin mənə verdiyi imkanlardan da geniş istifadə edirdim. Mobil cihaz üçün tək etdiyim əməliyyat “slow motion” (ağır çəkim) rejimi idi. Bu rejim Sony modellərində Z2 və daha üst modellərlə gəlmişdi, baxmayaraq ki, Z1 Compact modelinin mikrosxeması Z2 ilə demək olar ki eyni idi. Telefon Android 5.1.1 Lollipop əməliyyat sistemində çalışırdı və heç bir ləngimə belə yox idi. Telefonu istifadə etdiyim müddətdə Android 7.0 Nougat əməliyyat sistemi mövcud olan dəyişdirilmiş sistemlər də mövcud idi. Lakin mən Sony firmasının kamerasını və funksiyalarını sevdiyim üçün cihazıma yeni sistem yazmırdım. Həmçinin root da etmədiyim üçün özümü 1 növ iPhone modeli istifadə etməyə hazırlayırdım.\nSony Xperia Z1 Compact modelini iOS 10.3.3 versiyasında işləyən iPhone 5S modelinə dəyişdim. Hər iki modelin çıxış tarixi yaxın olduğu üçün demək olar ki, eyni göstəricilərə sahib performansa sahibdirlər. Hər iki model bir birini bəzi detallarda üstələyir, amma bunlara toxunmaq istəmirəm. İlk dəfə əlinizə iPhone cihazı aldıqda onu sevməyə bilərsiniz və bir müddət sonra Android cihaza geri dönmək istəyə bilərsiniz. Bu normal haldır. Çünki hər iki əməliyyat sisteminin kifayət qədər fərqli olduğunu iPhone istifadə etdikdən sonra daha yaxşı anladım. Burada artıq telefonun özəlləşdirilməsi və məhz sizə necə məxsus olmasının önəmi ortaya çıxır. iOS cihazda fərqinə vardığım ən önəmli xüsusiyyət Apple şirkətinin sizə verdiyi dəyər və sizi daha da özəl hiss etdirməsidir. Bunu belə izah edək. Özünüzün istifadə etdiyiniz iOS cihazla dostunuzun və ya hər hansı birinin istifadə etdiyi iOS cihaz arasında çox fərq var, baxmayaraq ki, eyni model və əməliyyat sistemindən söz gedir. Öz mobil cihazınızı əlinizə aldıqda telefonun sanki həqiqətən yalnız sizə aid olması və bu cihazdan sizdən başqa kimsədə olmaması hissini Apple çox gözəl təmin edir. Android cihazlarımı nə qədər istədiyim kimi özəlləşdirsəm də, hal hazırda iPhone cihazımı əlimə aldıqda mənə verdiyi bu hissləri o telefonlarda yaşamamışdım. Burada bir haşiyə açaraq da qeyd edim ki, deməli Apple sadəcə cihaz deyil, həm də servis və keyfiyyət satır. iOS Android kimi açıq qaynaqlı deyil, amma Android`də olduğu kimi iOS cihazlarda da “jailbreak” adlı əməliyyatla istədiyiniz hər şeyə sahib ola bilərsiniz. iOS sisteminin cihaz üçün optimizasiyası sahib olduğum Android cihazdan daha yaxşıdır. Heç bir halda hər hansısa proqramdan “crushed” bildirişini ala bilmərsiniz. Sistemin dizaynı isə ən sevdiyim cəhətidir və Android`i tərk etməyimə səbəblərdən biri də budur. İstər daxili proqramlar, istərsə də mağazadan yüklənən bütün proqramlar eleqant görünüşə sahibdir. Android üçün yazılmış proqramlarla iOS üçün yazılmış proqramların interfeysini və optimizasiyasını qarşılaşdırsaq, iPhone modelləri daha üstün olar. Amma bu o demək deyil ki, Android üçün yazılmış proqramların interfeysində heç bir çalışma olmur. iOS cihazda sevdiyim digər özəlliklərdən biri də arxa planda işləyən proqramlara özümün qərar verməyimdir. Android cihazlarda bunun qarşısını almaq olmur və sistem siz bağlasanız belə proqramı arxa planda yenidən açaraq aktiv hala gətirir. iOS cihazda isə tənzimləmələr bölümündə arxa plan proqramlarının işləməsinə icazə verən bölmə mövcuddur və buradan siz istədiyiniz proqrama işləməsi üçün icazə verirsiniz. Bu həm də telefonun enerji saxlama müddətinin də daha uzun olmasına şərait yaradır. Eyni zamanda buna bənzər funksiyalardan biri də mobil internet istifadəsi zamanı mobil internetdən hansı proqramların istifadə edilməsini tənzimləyə bilməkdir. Android cihazlarda mobil internet aktiv etdikdə proqramların demək olar ki, hamısı arxa planda internet vasitəsilə yenilənir və mobil data`nın bitməsinə bir növ səbəb olur. Lakin iOS cihazda bunu idarə etmək üçün bir mexanizma vardır və siz istəmədiyiniz müddətcə həmin proqram internetdən istifadə edə bilmir.\nBu sadaladıqlarım sadəcə bütün özəlliklərin kiçik bir hissəsi idi. Məqaləni qısa xülasə ilə bitirmək istəyirəm. Uzun illərdir hər iki əməliyyat sistemi arasında bir rəqabət və “müharibə” var. Bu bitməyəcək, bitməməlidir. Çünki davamlı inkişafın yolu rəqabətdən keçir. Android`in verdiyi bəzi imkanları iOS vermir, bu çox doğru fikirdir. Lakin iOS`un verdiyi xidməti də Android verə bilmir (məsələn təhlükəsizlik). Hər iki sistemin öz gözəlliyi, müsbət və mənfi cəhətləri var. Ancaq telefonunda özünə məxsusluq, keyfiyyət, üst səviyyə təhlükəsizlik və sadəlik istəyənlərin seçimi iOS`dur. Telefonunda daha çox funksionallıq, özəlləşdirmə, yenilikçilik axtaranların seçimi isə Android`dir. Sonda məqaləni uzun müddət Android istifadəçisi olmuş biri olaraq bitirərkən demək istərdim ki, mobil telefonu yenidən dəyişdiyim zaman çox güman bu yenə bir iPhone modeli olacaq.\nQeyd: Şərhlərdə nalayiq ifadələr işlətmək, reklam xarakterli mətn paylaşmaq qadağandır.\nŞərh yazmaq üçün daxil olun\nYeni GoPro Hero 10 Black action kamerası təqdim edilib - QİYMƏTİ\nGoPro şirkəti özünün Hero 10 Black adlı yeni flaqman action kamerasını təqdim edib.\nSpaceX heç bir astronavtın iştirakı olmadan 4 nəfər turisti kosmosa göndərib (Vİ..\nKosmik uçuşlar yeni bir şey deyil. Lakin bununla adətən professional şəxslər məşğul olurlar. SpaceX ..\nApple A15 Bionic prosessoru Qualcomm ilə Samsung-un flaqman prosessorlarını geri..\nMəşhur Geekbench bençmark saytında A15 Bionic prosessoruna sahib iPhone 13-ün test nəticələri ortaya..\nApple şirkəti Watch 7-dəki vacib funksiyanın digər tətbiqdən kopyalamaqda günahl..\nApple şirkətinin öz yeni məhsullarını təqdim etməsindən sonra Kosta Eleftheriou adlı tərtibatçı Appl..\nApple yeni iPad modellərini və Watch Series 7 smart saatını təqdim edib - QİYMƏT..\nApple şirkəti yeni iPhone 13 smartfonları ilə yanaşı həmçinin yeni iPad planşetləri ilə Watch Series..\nXiaomi AR funksiyalara sahib Smart Glasses adlı eynəyini təqdim edib (VİDEO)\nXiaomi şirkəti yeni qeyri-adi məhsulunu təqdim edib. Söhbət, AR (artırılmış reallıq) funksiyalara sa..\nApple şirkəti cərimələndi - istifadəçilər aldadılır?\nSizə yaxın olan insanların Telegram hesablarını tapmaq\nXiaomi cihazlarında DialPad-ə piano səsi qoymaq\nInstagram-a 2 yeni funksiya gəldi\nVPN seçən zaman nələrə diqqət etməliyik?\nTətbiqlərin bizdən hansı məlumatları götürdüyünə necə baxmaq olar?\nErmənilər Qazel Rafiqin məlumatını bank məlumatı kimi təqdim edir\nTwitter hesabı necə yaradılır, niyə vacibdir?\nInstagram hesabınızı hücumlardan qorumağın yolu\nFacebook hesabınızı hücumlardan qorumağın yolu\nTavush Bot 5000-dən çox erməni məlumatı əldə edərək, yoxa çıxıb\nWhatsApp WhatsApp-da dostuna göndər\n© 2015–2021 TECHNOTE MMC


Müştəri həmişə haqlı deyil! - TƏHSİL - Fins.az\nMüştəri həmişə haqlı deyil!\n“Müştəri həmişə haqlıdır” ifadəsi ilk dəfə 1909-cu ildə Selfridge mağazasının yaradıcısı Harri Qordon Selfric tərəfindən istifadə edilib. Onun əsas məqsədi müştəriləri daha yaxşı və üstün xidmət görəcəklərinə inandırmaq idi. Beləliklə, bu ifadə bütün dünyaya yayılmağa və istifadə edilməyə başlandı.\nYeri gəlmişkən, bu barədə ən məşhur kitablardan biri də «Əbədi müştərilər» (Customers for life) kitabıdır.\nBuna baxmayaraq, artıq müasir dövrdə müştərinin həmişə haqlı olmadığına inanılır.\nGonvarri şirkətinin icraçı direktoru Cosu Kalvo: “Əvvəllər müştərilərin gözləntilərini qarşılamaq onların sifarişlərini vaxtında və keyfiyyətli formada çatdırmaq mənasına gəlirdi” deyir. Ancaq müasir dövrdə vəziyyət müəyyən qədər dəyişib. Belə ki, artıq müştərilər bunlarla kifayətlənmir və hər məhsuldan yenilik gözləyir, onların yaradılmasında fərdi fikirlərinin iştirak etməsini istəyirlər. Şirkətlər isə bu tələbləri qarşılamaq üçün çalışırlar.\nMüasir dövrdə müştərinin həmişə haqlı olmamasının bəzi səbəblərini göstərə bilərik:\n1. Bu, əməkdaşları məyus edir. Continental Airlines-ın keçmiş icraçı direktoru Qordon Betun bunu belə ifadə edir: “Biz müştərinin həmişə haqlı olduğunu düşünərək onların istəkləri və iradları üzərində işləyirik. Ancaq bu iradlar bəzən saxta və ya haqsız ola bilir. Əslində etdiyimiz ən böyük səhvlərdən biri bəzi eqoist müştərilər ucbatından gördüyümüz möhtəşəm işlərin səbəbkarı olan əməkdaşlarımızı məyus etməkdir. Hər ay milyonlarla müştəridən bir və ya ikisi bu cür saxta və haqsız iradlar və etirazlarla gəlir. Ancaq onların həmişə haqlı olduğunu düşünmək və buna görə əməkdaşları cəzalandırmaq düzgün deyil. Bir neçə məsuliyyətsiz müştəri ucbatından əməkdaşları cəzalandırmaqdansa, onlara dəyər vermək onların öz işlərini daha həvəslə yerinə yetirməyinə kömək edəcəkdir.”\n2. Bu münasibət müştərilərinizə haqsız üstünlük verir. Belə ki, bəzi müştərilər bu ifadənin ucundan tutaraq sizdən hər şeyi tələb edə biləcəklərini düşünürlər. eVisit.com-un icraçı direktoru Bret Larsen “müştəri həmişə haqlıdır” yanaşmasını “ən dağıdıcı biznes modellərindən biri” hesab edir. Çünki, bu zaman onlar özlərinin sizin məhsulunuzu yaradan şəxslərdən daha yaxşı mütəxəssis olduqlarını düşünürlər.\n3. Məntiqsiz müştəri məhdud sayda olan resurslarınızı məhv edir. Bir çox şirkətdə bəzi resurslar məhdud sayda mövcuddur. Nə istədiyini bilməyən müştəri üçün onları xərcləmək sizin üçün ağır itkilərə səbəb ola bilər. Əgər müştərinin problemini həll etmək üçün əlinizdən gələn hər şeyi etmisinizsə və o hələ də razı deyilsə, ən yaxşısı həmin müştəridən imtina etməkdir. Ancaq həqiqətən nə istədiyini bilən və məntiqli müştərilər üçün məhdud resurslarınızdan istifadə edin. Məhz bu sizə brendinizi gücləndirməkdə və onun dəyərini artırmaqda kömək edəcək.\nMəsuliyyətsiz və pis niyyətli müştərilər ucbatından əməkdaşlarınızı cəzalandırmaq sizin üçün daha pis müştəri xidmətləri olaraq geri qayıdacaq. Çünki əməkdaşlarınız xoşbəxt olduqda və dəyərli olduqlarını hiss etdikdə:\n- Müştəriləriniz də daxil olmaqla, digər insanlara qarşı daha xoş münasibət göstərəcəklər.\n- Daha enerjili olacaqlar.\n- Xoşbəxt və motivasiyalı olacaqlar.\nBunlar isə həm məhsulunuzun, həm də müştəri xidmətlərinin keyfiyyətinə müsbət mənada təsir edəcək. Həmçinin, müştəriləriniz də əməkdaşlarınıza verdiyiniz dəyəri gördükdə, sizə daha yaxşı münasibət bəsləyəcəklər.\n“Müştəri həmişə haqlı deyil” prinisipini 37Signals şirkətinin yaradıcıları “Rework. Stereotipləri sındıran biznes” kitabında çox maraqlı şəkildə oxuculara çatdırır. www.readit.az saytından bu kitabın qısa məmununu əldə edə bilərsiniz.\nYadda saxlayın, müştəri məmnuniyyəti vacibdir və brendin mövcudluğu və uğuru üçün mütləq nəzərə alınmalıdır; ancaq buna baxmayaraq, “müştəri həmişə yox, bəzən haqlıdır”.


Tofu və gül kələm köri düyü ilə | Bezzia\nMaria vazquez | 06/04/2021 10:00 | Salatlar və tərəvəzlər\nKeçən hər gün Bezzia'da köri daha çox sevirik, eyni şey sənin başına gəlirmi? Toyuq və şirin kartof köri üç il əvvələ qədər sizinlə bölüşdüyümüz ən sevimlilərimizdən biridir və bunu yaratmaq üçün özümüzə əsaslanırıq vegan versiyası: tofu və gül kələm köri.\nToyuq bu versiyada tofu ilə əvəz edilmişdir və şirin kartofdan əlavə digər tərəvəzlər reseptə daxil edilmişdir. Bu reseptdə köri kölgədə qoyacaq heç kim yoxdur. Bu dəfə pomidor və ya rəngini və ya ləzzətini dəyişdirən başqa bir maddə əlavə etməmişik.\nBu gün güclü və tam bir yeməkdir, tək bir yemək kimi xidmət etmək üçün mükəmməldir. Hazırlanması sadədir və 40 dəqiqədən çox çəkməyəcəkdir. Məsləhətim budur ki, iki gün ərzində faydalanın və kifayət qədər qazanın. Beləliklə, onu bir gün düyü ilə yeyib ertəsi gün şam yeməyində yeyə bilərsiniz və bunun qiyməti sizə eyni olacaq. Bunu sınamağa cəsarət edirsən?\n1 3 üçün maddələr\n3 üçün maddələr\n400 q. tofu, doğranmış\n1/4 qırmızı bolqar bibəri, doğranmışdır\nÇiçəklərdə 1/2 gül kələm\n1 şirin kartof, doğranmışdır\n350 ml. Kokos südü\n1/3 çay qaşığı üyüdülmüş kimyon\n1 çay qaşığı qarğıdalı nişastası 1/2 stəkan suda həll edilmişdir\n1 stəkan bişmiş düyü\nTencerədə iki xörək qaşığı yağı qızdırın və təcrübəli tofu sote 8 dəqiqə və ya azca qızarana qədər. Tamamlandıqdan sonra tavadan çıxarın və ehtiyat edin.\nEyni yağda İndi soğan və bibəri qızardın 5 dəqiqə ərzində.\nSonra Gül kələmini və şirin kartofu qarışdırın, güveçin üstünü örtün və orta istilikdə 8-10 dəqiqə bişirin.\n10 dəqiqədən sonra hindistan cevizi südü əlavə edin, ədviyyat, qarğıdalı nişastası və qarışdırın. Hamısını 5-10 dəqiqə və ya şirin kartof incə olana qədər bişirin.\nBişmiş düyü ilə tofu və gül kələm körigə xidmət edin.\nMəqaləyə tam yol: Bezzia » Tərifləri » Salatlar və tərəvəzlər » Düyü ilə tofu və gül kələm köri


Türkiyəli professor: “TANAP və STAR Azərbaycan və Türkiyə üçün geosiyasi uğur və gəlir gətirir” | Report.az\nTürkiyəli professor: “TANAP və STAR Azərbaycan və Türkiyə üçün geosiyasi uğur və gəlir gətirir”\nTürkiyəli professor: “TANAP və STAR Azərbaycan və Türkiyə üçün geosiyasi uğur və gəlir gətirir” “Trans-Anadolu Boru Kəməri (TANAP) və STAR Neft Emalı Zavodunun istismara verilməsi hər iki ölkə üçün geosiyasi uğurlarla yanaşı, gəlir də gətirir”.\n29 Oktyabr , 2019 10:11\n“Trans-Anadolu Boru Kəməri (TANAP) və STAR Neft Emalı Zavodunun istismara verilməsi hər iki ölkə üçün geosiyasi uğurlarla yanaşı, gəlir də gətirir”.\nBunu “Report”a türkiyəli professor Sedat Aybar bildirib.\nO, hər iki layihənin faydalarını vurğulayıb: “Məsələn, STAR zavodu inşaatın pik vaxtında 3 mindən çox mühəndis olmaqla 14 ölkədən 19 500-ə yaxın işçini işlə təmin edib. STAR zavodu neft-kimya sektorunun əsas xammalı olan nafta, ksilol və reformatın əldə olunmasını asanlaşdıraraq Türkiyənin bu sektorda idxaldan asılılığını azaldıb. Eyni zamanda, zavod dizel, təyyarə yanacağı, LPG və neft koksu kimi neft məhsullarını istehsal edərək cari kəsirin azalmasına yardım edib”.\n"Türkiyədəki layihələrin Azərbaycan üçün qazanclarını iqtisadi və geosiyasi uğurlar olaraq dəyərləndirmək mümkündür”.\nTurkish professor Sedat Aybar\nProfessor həmçinin bildirib ki, TANAP Azərbaycan təbii qazını qərbdəki istehlakçılara çatdırmaq baxımından strateji layihədir: “TANAP Bakıdan İtaliyaya qədər uzanan 3 500 km-lik Cənub Qaz Dəhlizi layihəsinin ən önəmli həlqəsini təşkil edir. Layihə 7 mlrd. dollar dəyərində qiymətləndirilir. TANAP Avropa və Türkiyənin təbii qaz mənbələri çeşidliyini artırmaqla yanaşı, Türkiyənin enerji dəhlizinə çevrilməsi üçün atılan ən strateji addımlardan biridir. Amma TANAP sadəcə təbii qaz tədarükündə mənbələrin şaxələndirilməsini təmin etmək və ya beynəlxalq güc tarazlığı baxımından önəmli deyil. Bu layihə həm də Türkiyəyə ildə 6 mlrd. kubmetr təbii qaz nəql edəcək və Türkiyənin təbii qaz ehtiyacının 12%-ni qarşılayacaq. Bu, Türkiyəyə əhəmiyyətli iqtisadi rahatlıq təmin edəcək”.\nS.Aybar bu layihələrin Azərbaycana faydalarının bəlkə də Türkiyəyə faydalardan daha çox olduğunu da əlavə edib. “Burada qarşılıqlı “qazan-qazan” vəziyyəti var. TANAP mənbə ölkə olan Azərbaycanın məhsulunu bazara daha rəqabətli şərtlərdə təqdim etməsini təmin edən bir layihədir. AzərbaycanTürkiyə ilə yanaşı, Avropa bazarına, məsələn, İtaliyaya nəqli birbaşa marşrutla həyata keçirəcək. O bazara qaz tədarükünə qatılması Azərbaycanın həm Avropa İttifaqı, həm də region çərçivəsində strateji dəyərini artırır. Bu mənada Türkiyədəki layihələrin Azərbaycan üçün qazanclarını iqtisadi və geosiyasi uğurlar olaraq dəyərləndirmək mümkündür”.\nProfessor TANAP və STAR layihələrinin Azərbaycan iqtisadiyyatının şaxələndirilməsinə töhfə verməkdə olduğunu vurğulayıb: “Ümumiyyətlə, bu cür sərmayələrin bir qayda olaraq məşğulluq yaratmasına töhfə verdiyi aydındır. SOCAR-ın Türkiyədəki böyük layihələri başlıca olaraq məşğulluq təmin etməsi baxımından ölkə iqtisadiyyatına fayda verir. Təbii qaz və enerjidə xaricdən asılı ölkə olan Türkiyə üçün SOCAR və onun ölkəsinin Azərbaycan olması çox önəmlidir. Türkiyənin enerji və təbii qaza tələbatı ödəmək baxımından problemi var. Türkiyə üçün TANAP-ın regional enerji tarazlığı baxımından daşıdığı önəm aydındır. STAR zavodu isə sadəcə məşğulluq yaratmır, innovasiya və sahibkarlığı dəstəkləyir. Türkiyə üçün çoxfunksiyalı fayda təmin edir”.\nRus versiyası Турецкий профессор: TANAP и STAR приносят геополитический успех и прибыль Азербайджану и Турции\nİngilis versiyası Turkish professor: TANAP and TAP bring geopolitical success and benefit to Azerbaijan and Turkey\n8 Dekabr , 2021 20:03\n“Azəriqaz” ən fəal dövlət müəssisəsi kimi təltif edilib\nAntikorrupsiya qanunvericiliyi və onun praktikada tətbiqi mövzusunda vebinar keçirilib\n8 Dekabr , 2021 14:30\n8 Dekabr , 2021 13:53


Tahir Kərimov Salyandakı villasını neçiyə satır? “Total”-ın zavodunda partlayış “Bəşər Əsəd ölsə böhran düzələr”- AB Xorvatiya prezidentinin şərəfinə rəsmi ziyafət v Ana və oğlu qəzada öldü Washington Post: ABŞ-ın yeni prezidentinin adı m Ermənistan Rusiya-Türkiyə münasibətlərindən nara Qadınlara siqaret satışı qadağan olundu “Qəzzanı tamamən yox edəcəyik” ̵ Maltadakı təyyarə qəzasında ölənlər agent çıxdı Ziya Məmmədov erası tam bitdi – Avtovağzal Bakıda 7 milyona satılan restoran hansı məmurundu? – Foto\n13 Yanvar 2016 / 15:31 / Baxış sayı: 23395 Bakıda restoran 7 milyon manata satışa çıxarılıb. Atatürk prospektində satışa çıxarılan restoranın 50 sot ərazidə yerləşdiyi qeyd edilib. Məlumatda obyektin sənədlərinin qaydasında olduğu bildirilir. Elan “Shop.az” saytına yerləşdirilib və dəbdəbəli restoranın şəkilləri də yayımlanıb.\nBakıda 7 milyona satılan restoran hansı məmurundu? – Foto yazısına 1 şərh yazıldı Elesger 13 Yanvar 2016 16:16 məqalənin adını sual işarəsi ilə bitirdiyinizə görə yəqin ki sualı oxuculura ünvanlamısınız. Cavabı bilmədiyim üçün üzr istəyirəm.


Gürcüstandan daha 51 Azərbaycan vətəndaşı vətənə göndərilib » Manevr.az\nAvropa və Türkiyədən gələn daha 51 Azərbaycan vətəndaşı Gürcüstan ərazisinə daxil olub.\nAzərbaycanın Gürcüstandakı səfirliyindən məlumat verilib.\nBildirilib ki, təxliyə edilən şəxslər səhər saat 8-9 radələrində “Sınıq Körpü” gömrük keçid məntəqəsinə çatacaqlar.\nQeyd edək ki, Azərbaycanın Gürcüstandakı səfirliyi daha əvvəl martın 13-16-da Gürcüstanın Xarici İşlər Nazirliyi, Türkiyənin Gürcüstandakı səfirliyi və Baş Konsulluğu ilə aparılan danışıqlar nəticəsində Türkiyədən və Avropadan gələn 170 Azərbaycan vətəndaşının təxliyəsini təşkil edib.\nTəxliyə edilənlər Gürcüstan tərəfinin ayırdığı xüsusi avtobuslarla patrul polisinin müşayiəti ilə Azərbaycan-Gürcüstan sərhədindəki “Sınıq Körpü” gömrük-keçid məntəqəsi çatdırılıblar. Təxliyə olunanlar burada “Tibbi Ərazi Bölmələrinin İdarəetmə Birliyi”nə (TƏBİB) təhvil verilib. musavat.com


Ombudsman Şuşanın Malıbəyli və Quşçular kəndlərindəki qətliamlarla bağlı beynəlxalq ictimaiyyətə çağırış edi - DoğrusözTv.Az\nAzərbaycan Respublikasının insan hüquqları üzrə müvəkkili (ombudsman) Səbinə Əliyeva Ermənistan tərəfindən Şuşanın Malıbəyli və Quşçular kəndlərində azərbaycanlılara qarşı törədilmiş qətliamlarla bağlı beynəlxalq ictimaiyyətə çağırış edib.\nTarix boyu Ermənistanın Azərbaycanlılara qarşı yürütmüş olduğu etnik təmizləmə və soyqırımı siyasəti dinc əhalinin kütləvi şəkildə qətlə yetirilməsi ilə nəticələnən cinayətlərə səbəb olub. İnsanlıq və bəşəriyyət əleyhinə yönəlmiş bu çirkin siyasətin qurbanlarından biri də Malıbəyli və Quşçular kəndlərində yaşamış dinc azərbaycanlı ailələr olub. 1992-ci il 10-12 fevral tarixlərində erməni silahlı birləşmələri Şuşa rayonunun Malıbəyli, Aşağı Quşçular və Yuxarı Quşçular kəndlərində soyqırımı cinayəti törədərək, aralarında uşaq, qadın və ahıl insanlar olmaqla, 50-yə yaxın dinc azərbaycanlını qətlə yetirib, kəndləri tamamilə yandırıb.\n“İnanıram ki, insanlıq və bəşəriyyət əleyhinə yönəlmiş ən qatı cinayətləri törətmiş erməni silahlı birləşmələrinin üzvləri və Ermənistanın hərbi-siyasi rəhbərliyi tezliklə beynəlxalq hüquqi məsuliyyətə cəlb ediləcək”, – deyə ombudsman müraciətində vurğulayıb.\nVəzifəsindən uzaqlaşdırılan icra başçısı danışdı: "Kim deyirsə kasıb icra başçısıyam..."\nCa Fev 10 , 2022\nÖtən gün Azərbaycan Boks Federasiyasına yeni prezident seçilib. Federasiyanın vitse-prezidentlərində və idarə heyətində də dəyişikliklər olub. Qaradağ Rayon İcra Hakimiyyətinin başçısı, Azərbaycan Boks Federasiyasının vitse-prezidenti Süleyman Mikayılov öz postundan uzaqlaşdırılıb. Federasiyadan uzaqlaşdırılması ilə bağlı Manset.az-a açıqlama verən Qaradağ Rayon İcra Hakimiyyətinin başçısı Süleyman Mikayılov bunu öz səhhəti ilə əlaqələndirib. “Mən […]


Bu gün Beynəlxalq Abidələr və Tarixi Yerlər Günü kimi qeyd olunur.\nƏrazilərimizin işğalı dövründə demək olar ki, bütün tarixi, mədəni və dini abidələr tamamilə məhv edilmişdir. Bu günə qədər Azərbaycan Respublikasının Mədəniyyət Nazirliyi azad edilmiş ərazilərdə 400-dən çox abidənin dağıdıldığını müəyyən etmişdir. Bu ərazilərdəki abidələrin ümumi sayı 3000-ə qədərdir.\nAzərbaycana məxsus mədəni və dini mülkiyyət talan edilmiş, təhqir edilmiş, dəyişdirilmiş və qanunsuz olaraq Ermənistana daşınmışdır. Azad edilmiş ərazilərdə 100.000-dən çox mədəniyyət nümunəsinin olduğu 22 muzey və muzey filialı məhv edilmişdir.\nKəlbəcər rayonunda yerləşən XIII əsrə aid Xudavəng monastırının mədəniyyət nümunələri və qədim əlyazmalar, habelə Ağdam rayonunun Şahbulaq qalası yaxınlığında qanunsuz arxeoloji qazıntılar zamanı tapılan qiymətli mədəniyyət nümunələri Ermənistana qanunsuz olaraq daşınmışdır. Bununla yanaşı, Xocavənd rayonunun Azıx kəndindəki Azıx mağarasında qanunsuz qazıntılar aparılmşdır.\nTəəssüflər olsun ki, mədəni irsimizin qəsdən məhv edilməsi, mənimsənilməsi, dəyişdirilməsi və mədəni sərvətlərimizin qanunsuz olaraq ölkə ərazisindən çıxarılması da daxil olmaqla, müharibə cinayətlərini araşdırmaq üçün müvafiq beynəlxalq təşkilatlara etdiyimiz müraciətlər 30 illik işğal boyunca nəzərə alınmamışdır. Hazırda bu baxımdan göstərilən marağı alqışlayırıq.\nAzərbaycan Respublikası ərazisində yerləşən mədəni irs, mənşəyindən, dünyəvi və dini xarakter daşımasından asılı olmayaraq, Azərbaycanın dəyər verdiyi və qoruduğu Azərbaycan xalqının mədəni müxtəlifliyini əks etdirir.\nAzərbaycanın mədəni irsinə vurulmuş misli görünməmiş zərərin müstəqil bir missiya tərəfindən tam qiymətləndirilməsini təmin etmək Azərbaycan Hökuməti üçün prioritet məsələdir və Azərbaycan bu baxımdan YUNESKO ilə sıx əməkdaşlıq edir.


www.XALQXEBER.az » Gündəm » Eldar Həsənov, Əli Həsənov, Abbas Abbasov, “Quska” və...daha kimlər? - Sensasion şəbəkə\nHeydər Əliyevin komandasının ambisioz fiqurlarından biri - səfir Eldar Həsənov Serbiyadan ayağı ilə gətirələrək qandallandı. Bu həbs qərarı bir günün, bir ilin işi deyil, dərinə getmək, keçmişə boylanmaq lazımdır. Niyə E.Həsənov, nə üçün, nə etmişdi...\nYada salır ki, 2000-ci ildə danlanaraq baş prokuror kimi böyük postdan uzaqlaşdırmaqla Eldar Həsənov mövcud hakimiyyətə olan qisasçılıq fəaliyyətini düz 20 il davam etdirə bildi. Yəni, səfir göndərilməsini (siyasi sürgün) heç cür həzm etmirdi.\nSöylənə bilər ki, onun iqtidarın yüksək eşelonuna qarşı fəaliyyəti təsbit olunmuşdusa, nə üçün bu günə qədər göz yumulurdu. Məsələnin mürəkkəbliyi də ondan ibarətdir ki, köhnə qvardiyanın ağır artilleriyalarından biri olan E.Həsənovu vəzifəsiz qoymaq istəmirdilər.\nBu, onun daha iri çaplı hücumlara keçmək, gizli şəkildə apardığı işin daha da böyüməsinə səbəb ola bilərdi. Çünki incik məmur sıradan kadr deyildi və böyük ambisiyaları, hakimiyyətdə daha yüksək vəzifə tutmaq arzuları varıydı.\nMəsələn, bir zamanlar Eldar Həsənov MTN rəhbəri, sonra Baş nazir olmaq xəyalına düşmüşdü. Amma onu yaxına buraxmadılar, bu, cəza idi.\nGetdikcə hikkəsi artan sabiq baş prokuror öz nüfuzu, çevrəsi və resursları hesabına iqtidar əleyhinə samizdat işini gücləndirməyə başladı.\nBu həbsin dərinliyinə nəzər yetirəndə 2003 hadisələrini də unutmaq olmaz. Bəli, E.Həsənov o zaman müxalifətin hakimiyyətə gəlməsinə gizli dəstəyini vermiş, bəzi tənqidçi qəzetləri yemləmişdi.\nOdur ki, səfir Serbiyadan gətirilib niyə həbsə göndərildi demək üçün son 20 ilə baxmaq vacibdir.\nİkincisi, Eldar Həsənovun Təhlükəsizlik Şurasının katibi, keçmiş daxili işlər naziri Ramil Usubovla münasibətləri yaxşı olmasa da, (serb rəsmilərlə görüşdə yan-yana oturmuşdular - müəllif) köhnə qvardiya üzvüydü, Ramiz Mehdiyev klanı ilə əlaqələri mehriban-düşmənçilik idi.\nAmma onun son illərdəki fəaliyyəti artıq bağışlanmaz həddə çatmışdı və bir gün sonra həbs ediləcəyini bilmədən Bakıya gəlir, rəsmi görüşdə iştirak edilir və barəsində cinayət işi açılır.\nƏslində, onun aldadıldığını, ya da ələ keçməsinin çətinliyini söyləmək absurddur. E.Həsənov daha əvvəllər də Bakıya gəlib - gedib, onda tutardılar, habelə, istəsələr Belqraddan ekstradisiya oluna bilərdi. Sadəcə, hər şey Xarici İşlər Nazirliyindəki həbslər və prezidentin bəzi səfir-diplomatların dövlətə, vətənə xəyanət etdiyini söyləməsindən sonra baş verdi. Nəticədə ilk kəlləsi gedən E.Həsənov oldu.\nHeç də istisna olunmur ki, neçə-neçə səfirlər olduqları ölkədə siyasi sığınacaq istəyəcək, konsulluq əməkdaşları qaçıb gizlənəcək, həmçinin daha neçə səfir həbs olunaraq Bakıya gətiriləcək. Çünki xəyanətkar şəbəkənin miqyası böyükdür və E.Həsənovla məhdudlaşa bilməz. Xəyanətkar şəbəkə demişkən, sabiq baş prokurorla yanaşı hakimiyyət əleyhinə oxşar dəstəyi digər sabiqlər də verib.\nAlmaniyada sığınacaq almış keçmiş deputat Hüseyn Abdullayevin (Quska) Türkiyədə tutularaq gətirilməsindən sonra verdiyi ifadələrdə oradakı yutuberlərə, söyüşcül bloqerlərə maliyyə dəstəyi verdiyini etiraf etdiyi bildirilir.\nBəzi kluarlarda, qeyri-rəsmi söhbətlərdə səslənən iddialara görə, prezidentin keçmiş köməkçisi Əli Həsənov da iqtidar rəhbərinə qarşı xaricdən söyüş, təhqir püskürən mühacir şəbəkənin əsas dayaqlarından olub.\nElə bunun nəticəsidir ki, prezident onu işdən azad edəndə heç qəbula çağırıb göstərdiyi xidmətlərə görə təşəkkürünü bildirmədi. Eynilə Eldar Həsənovun da Serbiyada otura-otura həm kəlbəcərlilərə, həm mühacirlərə, simvolik olaraq “söyüş müxalifəti” adlanan virtual fəallara maliyyə səstəyi göstərdiyi iddiaları yer almaqdadır. Ona görə də E.Həsənovun həbsinin real motivinin səfirlikdəki maliyyə maxinasiyaları ilə bağlı olması az səbəbdir.\nDüzdür, ona verilən rəsmi ittihamlar sırf maliyyə yeyintiləridir. Ancaq barmağını qatlayın, görək hansı korrupsiya yoxdur?!\nSadəcə, 2000-ci ildən iqtidara qarşı əlindən gələn pisliyi əsgirməyən, siyasi iddiaları olan, 2003-də istəyinə nail ola bilmədikdən sonra axır illərdə mühacir şəbəkəni prezident İlham Əliyevə qarşı təşkilatlandıran E.Həsənovun gec-tez dörd divarlıq hücrəyə salınacağı gözlənilən idi.\nƏslində prezidentin sabiq köməkçisi Əli Həsənovun da həbs ehtimalı yüksək idi. Amma onun bütün maliyyə rıçaqlarının əlindən alınması ilə tam tərki-silah ediblər, səksəkə içində yaşamaqdadır.\nBəli, hakimiyyət rəsmilərinin leksikonundan düşməyən “xaricdəki bəzi dairələr”, “5-ci kolon”, “xəyanətkar şəbəkə” və s. adlandırdığı qüvvələr deyərkən təkcə Avropadakı təsisatlar, fondlar, Avropa Parlamentində və AŞ PA-dakı deputatlar deyil, həm də hakimiyyətdən küskün, intiqam və revanş hissi ilə yaşayan sabiqlərdən söhbət gedir.\nVə bu keçmiş məmurların başında Baş nazirin sabiq müavini Abbas Abbasovun da olduğunu qeyd etməliyik.\nOnun 2013-də “Milyarderlər ittifaqı”nı yaratması, üstəlik, Eldar Həsənovla yaxşı münasibətləri gözdən qaçırıla bilməz.\nÇox maraqlıdır ki, 2019-ci ildə də E.Həsənovun adı ölkəni qarışdırmaqda hallanırdı.\nÖtən il SOCAR əməkdaşlarının üzərinə hücum çəkənlərin heç də hamısının Qarabağ qaziləri olmadığı üzə çıxmışdı.\nMedia yazırdı ki, “saxta qazilər”in adı ilə Azərbaycanı qarışdırmaq istəyən qüvvələrin kökü Rusiyaya bağlanır. Rusiyanın bu təxribatını isə Azərbaycana tanınmış bir fiqur ötürür!\nBu, əslən Kəlbəcərdən olan, Azərbaycanın Serbiya, Monteneqro və Bosniya-Herseqovinadakı fövqəladə və səlahiyyətli səfiri Eldar Həsənovdur.\nƏn nəhayət, prezident İlham Əliyevin iyulun 16-da Ceyhun Bayramovu Xarici İşlər naziri təyin olunması ilə əlaqədar videoformatda qəbul edərkən söylədiyi fikirləri xatırlamaq yerinə düşür:\n“Bəzi diplomatlar dövlətə xəyanət ediblər, satqınlıq ediblər və bunu gizlətmirlər. Yaşadıqları ölkələrin xüsusi xidmət orqanlarının nəzarətindədirlər. Bizdə kifayət qədər məlumatlar var.\nBu gün Azərbaycana qarşı çirkin kampaniya aparan, özünü azərbaycanlı kimi təqdim edən, əslində, ermənilərdən də pis olan ünsürlərin mütləq əksəriyyəti yaşadıqları ölkələrin xüsusi xidmət orqanlarının nəzarətindədir.\nOnlardan pul və təlimatlar alırlar. Bizdə bu məsələ ilə bağlı kifayət qədər məlumatlar var. Bizim xüsusi xidmət orqanlarımız tərəfdaş ölkələrin xüsusi xidmət orqanlarına dəfələrlə bu haqda məlumatlar vermişlər.\nDemişlər ki, biz bilirik, filan adamı siz istiqamətləndirirsiz, filan adama siz ev vermisiniz, filan adamın çirkin çıxışları sizin idarənizdə yazılır. Biz bütün bunları bilirik”. (anaXeber.info)


Mega Layihələr İstanbulun Meşələrini və Sahil Bölgələrini məhv edir! | RayHaber | RaillyNews\nƏSAS SƏHİFƏTÜRKİYƏMarmara Bölgesi34 İstanbulMega Layihələr İstanbulun Meşələrini və Sahil Bölgələrini məhv edir!\n04 / 09 / 2020 34 İstanbul, GENEL, Kanal İstanbul, KARAYOLU, MANŞET, Marmara Bölgesi, TÜRKİYƏ\nİstanbul Böyükşəhər Bələdiyyəsi (İBB) İstanbulla bağlı təəccüblü bir hesabat hazırladı, 25 ildə əkinçilik ərazilərinin təxminən yüzdə 25-i itirilən İstanbul sahillərinin yüzdə 40-ı əlçatmazdır. Adambaşına düşən aktiv yaşıllıq sahəsi yalnız 2.67 kvadratmetrdir. Şəhərdəki əhalinin yüzdə 70-i zəlzələ bölgəsində yaşayır.\nCumhuriyet qəzetindən Hazal Kaya'nın xəbərinə görə; “İstanbul Böyükşəhər Bələdiyyəsinə (İMM) bağlı İstanbul Planlaşdırma Agentliyi Vizyon 2050 Ofisi, İstanbul Şəhər Analizi Raporunu tamamladı. Təəccüblü məlumatlarla hazırlanan hesabata görə, İstanbul son 25 ildə əkinçilik sahələrinin yüzdə 25-ni itirdi. Mübahisəli Kanal İstanbul layihəsi əlavə edildikdə, bu rəqəm yüzdə 40-a çatacaq. Meqa layihələr 98.6 kvadrat kilometr meşə və 143.3 kvadrat kilometr əkinçilik ərazilərini məhv edir. 690 km. Bu məsafənin yüzdə 40-ı sahil xətti olan İstanbulda əlçatmazdır. Başqa sözlə, vətəndaş sahilə çata bilmir. Yoxsulluq 2017-ci ildən bəri sürətlə artır.\nİstanbul Şəhər Təhlili Hesabatında, şəhərin şəhər sahələrinin 1980-ci illərdən bəri şimala doğru böyüdüyü və kənd yerlərini təzyiq altında saxladığı ifadə edildi. Məlumata görə, İstanbulda meşə sahələri 1990-cı ildəki 285 min hektardan 2020-ci ildə təxminən 50 min hektar azalaraq 238 min hektara enmişdir. 2004 ilə 2019 arasında "adambaşına əkin sahələri" də təxminən yüzdə 35 azaldı. 3-cü hava limanının tikintisi ilə 61.9 kvadrat kilometr meşə sahəsi və 2.11 kvadrat kilometr əkinçilik ərazisi məhv edildi. Üçüncü Körpü və Şimali Mərmərə avtomobil yolunun tikintisi ilə 3 kvadrat kilometr meşə ərazisi və 32.4 kvadrat kilometr əkinçilik ərazisi itirildi. Kanal İstanbul layihəsi canlanarsa, 6.7 kvadrat kilometr meşə sahəsi və 4.1 kvadrat kilometr əkinçilik ərazisi məhv olacaqdır.\nDigər tərəfdən, hesabata görə, İstanbulda 2019-cu ildə adambaşına aktiv yaşıl sahə 2.67 kvadrat metrdir. 690 km. Bu məsafənin yüzdə 40-ı sahil xətti olan İstanbulda əlçatmazdır. Başqa sözlə, vətəndaş sahilə çata bilmir.\nMeşə Proyektləri Kayseridə davam edir\nMega layihələri üçün çılpaq təklif\nMega layihələri torpaqda qızıl daşıyırdı\nMega Layihələri İstanbul Ticarətini Artıracak\nMega layihələri gözləniləndən sona çatacaq\nSon 15 ili qeyd edən meqa layihələr\nMeqa layihələr İstanbulda mənzil və torpaq qiymətləri uçdu\nMarmaray Meqa Projeler Listesine Girdi\nMeqa layihələr hətta ən ağır zəlzələlərə qarşı davamlıdır\n3. aeroport tikintisi\nİstanbul Şəhər Analizi Hesabatı\nŞimali Marmara magistral yolunun tikintisi


Azərbaycan-Tacikistan münasibətlərinin tarixi uzaq əsrlərə təsadüf edir\nTacikistanda diasporanın başlıca məqsədi iki xalq arasında dostluğun möhkəmləndirilməsidir\nAzərbaycan-Tacikistan münasibətlərinin tarixi uzaq əsrlərə təsadüf edir. Tacik-fars ədəbiyyatının klassikləri kimi ehtiram bəslənilən Rudəki, Sədi və digərləri Azərbaycanda sevildikləri kimi, dünya ədəbiyyatı xəzinəsinə misilsiz töhfə vermiş böyük Azərbaycan şairləri Məhəmməd Füzuli, Nizami Gəncəvi də tacik xalqı tərəfindən daima hörmətlə qarşılanıb. Tacikistanda təxminən 4 min nəfərə yaxın Azərbaycan diasporu fəaliyyət göstərir. Onların bir qismi Mərkəzi Asiyaya, o cümlədən Tacikistana XX əsrin 20-30- cu illərində savadsızlığı ləğv etmək məqsədilə, digərləri isə Stalin repressiyasının qurbanı olaraq göndəriliblər. Tacikistanla Azərbaycan arasında diplomatik münasibətlər 29 may 1992-ci ildə qurulub. 2007-ci ilin avqust ayında Azərbaycan Respublikasının Tacikistan Respublikasında, 2008-ci ildə isə Tacikistanın Azərbaycanda səfirliyi fəaliyyətə başlayıb. İki ölkə arasında əlaqələrin inkişafında diaspora təşkilatlarının da böyük rolu var. Bu gün Tacikistanda fəaliyyət göstərən diaspora təşkilatlarından biri Tacikistan Azərbaycanlılarının Dostluq və Mədəniyyət Mərkəzidir. Bu mərkəz bir qrup azərbaycanlının təşəbbüsü ilə 2001-ci ilin iyun ayında Düşənbə şəhərində yaradılıb. Mərkəzin başlıca məqsədi Tacikistanda Azərbaycan mədəniyyəti, dili, tarixi dəyərləri, ənənələri, adətlərinin bərpası və qorunması, millətlərarası münasibətlərin, iki xalq arasında dostluğun möhkəmləndirilməsinə çalışmaqdır. Həmçinin, Ermənistan-Azərbaycan, Dağlıq Qarabağ münaqişəsinin tarixi, ermənilərin işğalçılıq siyasəti, problemin sülh yolu ilə həlli istiqamətində Azərbaycanın təşəbbüsləri, ölkəmizdə aparılan sosial-iqtisadi inkişaf, hüquqi, dünyəvi və demokratik dövlət quruculuğu istiqamətində görülən işlər istiqamətində Tacikistan ictimaiyyətinə düzgün və reallıqları əks etdirən məlumatların çatdırılması Tacikistan Azərbaycanlılarının Dostluq və Mədəniyyət Mərkəzinin fəaliyyətinin önəmli hissəsini təşkil edir. Tacikistan Azərbaycanlılarının Dostluq və Mədəniyyət Mərkəzinin nəzdində Heydər Əliyev Muzeyi, "Bazar günü" məktəbi, müxtəlif dərnəklər fəaliyyət göstərir. Tacikistan Azərbaycanlılarının Dostluq və Mədəniyyət Mərkəzinin sədri Fəxrəddin Əsədovdur. Bu ölkədə fəaliyyyət göstərən digər diaspora təşkilatı isə “Dostluq” Azərbaycan Mədəniyyət Mərkəzidir. Ona isə Müslüm Həmidov rəhbərlik edir. Həmin qurumlar Azərbaycanla bağlı bir sıra tədbirlərdə iştirak edir və Azərbaycan həqiqətlərinin dünyaya çatdırılmasında rol oynayırlar. Bu sahədə Tacikistandakı Azərbaycan səfirliyinin xidməti də unudulmamalıdır. Belə tədbirlərdən biri bu ilin fevral ayının 23-də Azərbaycannın Düşənbədəki səfirliyində Xocalı soyqırımının 25-ci ildönümünə həsr edilmiş geniş tədbirdir. Səfirliyin foyesində Xocalı soyqırımı hadisələrini əks etdirən şəkillərdən ibarət fotostend qurulub, azərbaycan, rus və ingilis dillərində kitablar nümayiş etdirilib və paylanılıb.\nTədbirdə Tacikistanın dövlət, hökumət və nazirliklərinin nümayəndələri, həmçinin, elm-mədəniyyət xadimləri və ali təhsil müəssisələrinin rəhbərləri, həmçinin Tacikistanda akkreditə olunan diplomatik nümayəndəliklərin rəhbərləri, yerli diaspora və KİV nümayəndələri, diaspora təşkilatlartı iştirak ediblər. Tədbirdə Özbəkistandakı səfirliyimizin nəzdindəki Heydər Əliyev adına Azərbaycan Mədəniyyət Mərkəzinin layihəsi ilə özbək tarixçisi Şuxrat Salamovun “Türküstan və Cənubi Qafqaz XIX-XX əsrlərdə”, “Daşnaklar: Fərqanədən Qarabağa qədər” və “Qarabağ: ideyalar müharibəsi” kitabları əsasında çəkilən “Daşnaklar Fərqanədən Qarabağadək” adlı film (rus dilində) və Heydər Əliyev Fondunun vitse-prezidenti Leyla xanım Əliyevanın təşəbbüsü ilə həyata keçirilən “Xocalıya ədalət” kampaniyası çərçivəsində hazırlanan “Sonsuz dəhliz” (Endless Corridor) (ingilis dilində) adlı sənədli filmlər nümayiş edilib. Xocalı qətliamında həlak olmuş Şəhidlərin Xatirəsi bir dəqiqəlik sükutla yad edilib. Səfir Abbasəli Həsənov tədbirə qatıldıqlarına görə iştirakçılara təşəkkürünü bildirib, Xocalı soyqırımı hadisələrinin təfərrüatları barəsində toplantı iştirakçılarına ətraflı məlumat verərək bildirib: “1992-ci ilin fevralın 25-dən 26-na keçən gecə erməni silahlı dəstələri Xankəndi şəhərində yerləşdirilən keçmiş SSRİ-nin 366-cı motoatıcı hərbi alayının köməyi ilə silahsız və köməksiz Xocalı şəhərinə hücüm edib, əvvəlcə şəhər dörd tərəfdən erməni qoşunları tərəfindən mühasirəyə alınıb, sonra isə erməni hərbçiləri Xocalıya artilleriya və ağır hərbi texnikadan güclü və amansız atəş açmış, az bir vaxt ərzində şəhərdə yanğın baş verib, şəhər tamamilə alova bürünübdür. Müharibədən əvvəl şəhərin əhalisi təqribən 7000 nəfər təşkil edirdisə, hücum ərəfəsində bu rəqəm yarıya qədər azalıbdı. Şəhər hər tərəfdən mühasirəyə alındığından, yeganə əlaqə vasitəsi kimi helikopterlər idi. Lakin bu əlaqə də hücumdan bir neçə gün öncə kəsildi. Erməni yaraqlıları Xocalıdan uçan helikopteri vuraraq, içində 40 sərnişin olmaqla bütün heyət həlak olubdur. Beləliklə, Xocalı şəhəri hər tərəfdən mühasirəyə alınıbdır.” Səfir Abbasəli Həsənov tədbir iştirakçılarının diqqətinə çatdırıb ki, cinayətkar erməni qoşunlarının vəhşiliyi nəticəsində, Xocalı əhalisindən 613 nəfər öldürülmüş, 487 nəfər əlil olmuş, 1275 nəfər dinc sakin - qocalar, uşaqlar, qadınlar əsir götürülərək, ağlasığmaz erməni zülmünə, təhqir və həqarətlərə məruz qalıblar. 150 nəfərin taleyinin hələ də məlum olmadığı qeyd edilən bu qətliamın əsl soyqırım olduğu, öldürülən 613 nəfərdən 106 nəffərin qadın, 63 nəfərin uşaq, 70 nəfərin isə yaşlı insanlar olduğu qeyd edilmiş, 8 ailənin tamamilə məhv edildiyini, 24 uşağın hər iki valideyindən, 130 uşağın isə valideylərindən birindən məhrum olduğu diqqətə çatdırılıb, 56 nəfərin xüsusi amansızlıqla qətlə yetirlidiyi, onların diri-diri yandırıldığı, başlarının kəsildiyi, üzlərinin dərisinin soyulduğu, körpə uşaqların gözlərinin çıxarıldığı, süngü ilə hamilə qadınların qarınları yarıldığı barədə məlumat verilib. Səfir Abbasəli Həsənov çıxışına davam edərək bildirdi ki, Xocalı şəhəri dağlıq ərazidə yerləşdiyindən, qış fəsli orada sərt formada keçir. Şəhərə hücum zamanı, qaçaraq canını qurtarmağa çalışan qadın, uşaq, yaşlıların bir çoxu şaxtadan həlak olub. Çox az bir sayda insanlar həmin dəhşətli gecədə sağ qalıblar. Səfir bildirdi ki, “Qətliamdan bir neçə gün keçməsinə rəğmən, Azərbaycan tərəfinin meyitləri götürməsi mümkün olmayıb. Erməni tərəfi hər vəcdlə buna mane olmağa çalışırdı. Həmin dövrdə hadisələri canlı sürətdə çəkərək dünya ictimaiyyətinə çatdırmağa çalışan və müxtəlif ölkələrdən olan jurnalistlər gördüklərindən dəhşətə gəliblər. Məhz onlar gördükləri dəhşəti sonralar dünya ictimaiyyətinə çatdırmağa başlayıblar.”\nTacikistanın xalq şairi və dövlət himninin sözlərinin müəllifi Qulnazar Keldiyev çıxış edərək, 1992-ci ilin fevralında ölkəsində baş verən qarşıdurma barədə məlumat verərək, bunu törədənləri və bunlara rəhbərlik edənləri daşnaklarla eyniləşdirib, daşnak ideyalarının bu gün də mövcud olmasında dərin təəsssüf hissi keçirdiyini bildirib. Q.Keldiyev Azərbaycan dövlətinin və xalqının qarşısına çıxan bu çətinliklərin öhdəsindən əzmkarlıqla gəldiyini qeyd edərək, işğal altında olan torpaqları tezliklə qaytaracağına inandığını bildirdi.Xocalı Soyqırımı şəhidlərinin əziz xatirəsinə ehsan süfrəsi verildi.


“Azərbaycan inkişaf, tərəqqi, sabitlik ölkəsidir…” – KAMAL ABDULLA – EtikXəbər\n“Azərbaycan inkişaf, tərəqqi, sabitlik ölkəsidir…” – KAMAL ABDULLA\nOktyabr 9, 2019\nAzərbaycan Dillər Universitetində (ADU) Yeni Azərbaycan Partiyası (YAP) Siyasi Şurasının üzvü, Nəsimi rayon təşkilatının sədri, deputat Məlahət İbrahimqızı ilə müəllim və tələbələrin növbəti görüşü keçirilib.\nUniversitetdən Etikxeber.az-a bildirilib ki, rektor Kamal Abdulla görüşün əhəmiyyətindən, ölkəmizdə son dövrlərdə baş verən müsbət dəyişikliklər fonunda universitetdə olan yeniliklərdən danışıb.\nO, bildirib ki, bu gün Azərbaycanın haqq sözünü bütün dünya eşidir. İstənilən məkanda və zamanda Azərbaycanın haqq işi, müstəqil siyasəti və mövqeyi dövlət başçısı tərəfindən cəsarətlə söylənilir.\nPrezident İlham Əliyevin rəhbərliyi ilə Azərbaycan yeni zirvələr fəth edir, bütün sahələrdə əldə edilən nailiyyətlər gələcəyə nikbin baxmağa imkan verir. Bu gün istər daxili, istərsə də xarici arenada qazanılmış nailiyyətlər ümummilli lider Heydər Əliyev ideyalarına əsaslanan və Prezident İlham Əliyev tərəfindən həyata keçirilən siyasətin nəticələridir. Azərbaycan inkişaf, tərəqqi, sabitlik ölkəsidir. Dünyada və bölgədə gedən proseslərdən asılı olmayaraq Azərbaycan müstəqil inkişaf yolu ilə uğurla gedir və gedəcək. Bu nailiyyətlər qarşıda duran vəzifələrin uğurla yerinə yetirilməsinə imkanlar yaradır. Azərbaycan Prezidentinin inkişaf və quruculuq siyasəti ölkəmizə bundan sonra da böyük nailiyyətlər qazandıracaq.\nMəlahət İbrahimqızı dəvətə görə rektora təşəkkür edib, tələbələrlə hər zaman ünsiyyətdə olmaqdan məmnun olduğunu söyləyib.\nVurğulayıb ki, ümummilli lider Heydər Əliyevin qurucusu olduğu, Prezident İlham Əliyevin sədri olduğu YAP Azərbaycanın inkişafına layiqli töhfə verir. YAP öz fəaliyyətini Heydər Əliyev ideyaları əsasında davam etdirir, Ulu Öndərin yolu ilə irəliləyir. Azərbaycan xalqı reallıqları görür və yüksək qiymətləndirir. Azərbaycan Prezident İlham Əliyevin rəhbərliyi ilə böyük inkişaf yolu keçərək regionun lider dövlətinə çevrilib, paytaxt Bakının və regionların siması əhəmiyyətli dərəcədə dəyişilib, əhalinin sosial müdafiəsi daha da gücləndirilib və bütün bunlar Azərbaycanın qüdrətinin artmasını təmin edib. Bütün bu reallıqları görən hər bir vətəndaş Prezident İlham Əliyevin rəhbərliyi ilə həyata keçirilən siyasəti yüksək qiymətləndirir, bu siyasətin Azərbaycanın gələcək inkişafının əsası olduğunu anlayır və dövlətimizin başçısına, onun siyasətinə böyük inamını ifadə edir.\nQeyd olunub ki, Azərbaycan gəncləri öz bilik və bacarıqlarını, istedadlarını Azərbaycanın parlaq gələcəyi, işıqlı sabahı naminə istifadə etməlidirlər.\nTədbirdə tələbələrin sualları cavablandırılıb.\nPrezidentin köməkçisi Milli Şuranın aksiyasını – SƏRT TƏNQİD ETDİ\n“Qarabağ Azərbaycandır!” hərəkatı yaradaq” – YAP-DAN ÇAĞIRIŞ


Əməkdar artist əməliyyat olundu - Pia.az\n“Son vaxtlar Azərbaycan Dövlət Akademik Musiqili Teatrının aktyoru, Əməkdar artist Novruz Əliyevin səhhəti ilə bağlı teatra müraciətlər olunur.\nBildiririk ki, Novruz Əliyev (Qartal) noyabrın 23-də Azərbaycan Respublikası Səhiyyə Nazirliyi Milli Onkologiya Mərkəzində əməliyyat olunub. Təbii ki, pandemiya ilə əlaqədar olaraq xəstə ziyarətinə qızından başqa heç kəs, hətta digər ailə üzvləri belə buraxılmayıb. Dünən isə xəstəxanadan çıxarılıb, qızı İlahə xanımın evindədir və ev şəraitində müalicəsi davam edir”.\n“İstər teatrlar pandemiya səbəbindən qapalı olduğu zamanlarda, istərsə də ondan əvvəlki və sonrakı dönəmlərdə Novruz Əliyevin səhhətində yaranan problemlərə görə teatr rəhbərliyi hər zaman onun yanında olub, iş yoldaşları aktyorun ailəsinə, evinə baş çəkiblər, ona maddi və mənəvi köməklik göstərilib. Teatrın kollektivi hər vaxt qocaman aktyorun yanındadır. Teatrın direktor müavini, Teatr Həmkarlar Təşkilatının sədri və truppa müdiri aktyora elə bu gün də qızının evində baş çəkiblər”, - açıqlamada qeyd edilir.


Socket programming məntiqi | Cavablar.net\nCPU socket təyin etmək\nSocket programming məntiqi\nSalam dostlar. Nə zamandır məntiqini qavramağa çalışıram, xarici mənbələrə baxıram, amma heç cür oturmur. Dildən asılı olmadan, socket proqramlamanın addım-addım məntiqini izah edə bilərsinizmi?\nSualı verdi: Qafar Əhmədov (07/01/2019)\nKateqoriya: Sual . socket, socket programming, soket. Qısa keçid.\n(17:59, 07/01/2019 ) #73886\nNə oxumusunuz və sizə əsas çatmayan nədir, zəhmət olmasa onu deyin öncə. Ki görək nələri oxumusuz nələr qaranlıq qalıb\n(18:49, 07/01/2019 ) #73887\nSocket-in özünün məntiqi çatmır mənə. Yəni server ayrı, klient ayrı, TCP protokolları filan, baş şişib qazan olur.\n(22:36, 07/01/2019 ) #73889\nsocket.io ilə filan bir dənə sadə nümunə qursanız localhostda, hər şey aydın olar.\nƏn loru dildə deyim, veb sayt üzərində:\nsocket canlı bağlantı kanalıdır.\nClient – siz.\nServer – saytın serveri.\nSaytın serverində proqramı qurulur.\nAdi halda necə olur bəs. Siz serverə mesaj göndərəndə düyməyə basanda yeni http bağlantı qurulur, domain, ip filan üzərindən server tapılır, veb server sizin göndərdiyiniz mesaja uyğun http sorğunu veb serverlə qəbul edir, sonra emal edir və cavab qaytarır. Bu hər bir sadə sorğuda təzədən baş verir.\nSocketdə isə sayt ilə sizin brauzer bir növ xəttdə qalırlar, canlı yayında.\nProtokollar ilə, texniki dillə yox, sadə formada izah məncə daha vacibdir. Bu aydın olandan sonra texniki tərəfini mənimsəmək çox asandır.\n(09:00, 09/01/2019 ) #73908\nSizə UNIX Network Programming kitabını oxumağı məsləhət görürəm. Addım-addım izah olunur socket-in nə olduğu. Qısa belə izah eləmək olar.\nƏvvəlcə eyni kompüterdə icra olunan iki proqram təsəvvür edin. İcra olunan proqrama proses deyilir. A və B prosesləri. Tutaq ki biz A prosesindən hər-hansı məlumatı B prosesinə göndərmək istəyirik. Bunun üçün nədən istifadə etməliyik? Əlbəttə ki Proseslər Arası Əlaqə Vastələrindən. Bunlara aiddir: Proqram kanalları, Fifolar, Message Queue-lar, Shared Memory və əlbəttə ki Soket-lər. Socket-lər dən fərqli olaraq digərləri yalnız eyni kompüterdə icraolunan proqramlar arasında əlaqə yaratmağa imkan verir. Yalnız Socketlər müxtəlif kompüterlərdə(şəbəkə vastəsilə qoşulmuş) icra olunan proqramlar arasında əlaqə yaratmağa imkan verir.\nQəbul olunmuş qaydaya görə bu əlaqə(bir prosesin digərinə qoşulması) aşağıdakı sxem üzrə baş verir:\n1.Əvvəlcə Proseslərdən biri əlaqə qəbul etməyə hazırlaşır və bunun üçün gərəkən bütün hazırlıq işlərini görür.\n2. Daha sonra həmin bu proses oturur və digərlərinin onunla əlaqə qurmaq üçün müraciət etməsini gözləyir.\n3. Hər-hansı digər proses həmin bu proseslə əlaqə qurmaq üçün onun hansı kompüterdə gözlədiyini(İP ünvan) və hansı nömrə ilə ona qoşulmağın mümkün olduğunu bilməlidir(port number).\n4. Bu məlumatları bilən proses əlaqə üçün müraciət edir və oturub gözləyən proses əlaqəni yaradır.\nGözləyən proses adlanır server, qoşulan proses adlanır client. Server prosesinin icra olunduğu kompüter adlanır host.\nVuqar Mesimli cavab verdi - Online alış veriş. (5 saat əvvəl)\nMaqa cavab verdi - Online alış veriş. (5 saat əvvəl)\nMaqa cavab verdi - SAMSUNG A50 TELIM QIZIR (5 saat əvvəl)\nMaqa cavab verdi - Albalı plus kartı haqqında (5 saat əvvəl)\nSadiqHuseynoff cavab verdi - Saytıma copyasız yazı Necə tapımki Adsense Qebul elesin (15 saat əvvəl)


Azərbaycan BMT-yə 75 illiyi münasibətilə jest edib - FOTO - en son xeberler 2021, xeberler bu gun 2021\n"Azərmarka" MMC tərəfindən Azərbaycanda BMT-nin 75 illiyi münasibətilə poçt markası dövriyyəyə buraxılıb.\nNəqliyyat, Rabitə və Yüksək Texnologiyalar Nazirliyindən verilən məlumata əsasən, markanın üzərində 75 rəqəmi BMT-nin Nyu-Yorkdakı mənzil-qərargahı qarşısında ucaldılmış "Zorakılığa yox" adlı heykəl formasında təsvir edilib.\nBelarus Respublikasının Bobruysk şəhərində 5 min tirajla çap olunan markanın müəllifi "Azərmarka"nın baş rəssamı Vüqar Əyyubovdur.\nSosial Baxılıb: 57 Tarix: 26 oktyabr 2020\nİki nəfər bağlı qapı arxasında qaldı. Bakı şəhərinin Nərimanov rayonunda iki nəfər mənzildə bağlı qapı arxasında köməksiz vəziyyətdə qalıb. Bu barədə Fövqəladə Hallar Nazirliyi məlumat yayıb. Bildirilib ki, çağırış ünvanın\nAntakya Mədəniyyətlər Xoru Azərbaycana dəstək üçün oxudu - VİDEO. Ermənistanın Azərbaycana hücumları nəticəsində mülki vətəndaşlar həyatını itiriblər. Sivilizasiyalar arasında bir körpü yaratmaq məqsədi ilə üç səmavi di\nBakı küçələri dezinfeksiya edildi - FOTO. Bu gün Bakıda 554 küçə dezinfeksiya olunub. Bakı Şəhər İcra Hakimiyyəti Mətbuat Xidmətindən verilən məlumata görə, son günlərdə koronavirusa (COVID-19) yoluxanlarının sayında artımı\nPaytaxtda dörd nəfər liftdə qaldı. Ötən sutka ərzində Bakı şəhərinin Nəsimi rayonu üzrə dörd nəfər liftdə köməksiz qalıb. Bu barədə Fövqəladə Hallar Nazirliyinə bir müraciət daxil olub. Bildirilib ki, dərhal çağırış ünvanın\nyeni xeberler azerbaycan xeberleri son xeberler cəbhədən son dəqiqə son xeber az son xeberler az xeber saytlari


İsveçin Göteborq şəhərində somalililərə məxsus məsciddə kəşfiyyat apararkən polis tərəfindən saxlanılan ifrat sağçı bir şəxs həbs olunub.\nMaide.Az Deyerler.org-a istinadən xəbər verir ki, Göteborq Polis İdarəsinin sözçüsü Filip Annas açıqlama verərək, Göteborqun şimalında Bellevue məscidində şübhəli davranışlar nümayiş etdirən bir şəxsin saxlanıldığını və prokuror müavininin həbs qərarı çıxardığını bildirib.\nŞübhəlinin sosial şəbəkədə İslam düşmənçiliyi üzərində paylaşımlar etdiyini deyən Annas, prokuror müavininin bu səbəbdən həbs qərarı çıxardığını qeyd edib.\nİsveç mediasında gedən xəbərlərdə, şübhəlinin 45 yaşlı Kristian S. olduğu, radikal sağçı bu şəxsin sosial şəbəkədən müsəlmanlara nifrət paylaşımları etdiyi qeyd edilib. Şübhəlinin məsciddə kəşfiyyat apardığı və müsəlmanların ən izdihamlı olduğu günü soruşduğu, evində aparılan axtarışda avtomatik silah tapıldığı bildirilib.\nTeqlər : #İsveçdə,#məsciddə,#kəşfiyyat,#aparan,#şəxs,#həbs,#edildi,


Bərzaninin referendum qərarına qəzəbli reaksiya: “Bu, məsuliyyətsizlikdir” – Binəli Yıldırım – Yenicag.Az\nAna Səhifə Banner Bərzaninin referendum qərarına qəzəbli reaksiya: “Bu, məsuliyyətsizlikdir” – Binəli Yıldırım\nYeni Çağ Media Qrupu – İyun 09, 2017 - 15:45\nYenicag.Az Türkiyə mediasına istinadən xəbər verir ki, baş nazir Binəli Yıldırım Şimali İraq rəhbərliyinin muxtariyyat ərazisində müstəqilliklə bağlı referendum keçirilməsi haqqında qərarına kəskin münasibət bildirib.\nMəlumata görə, Yıldırım bu addımı “məsuliyyətsizcəsinə verilən qərar” adlandıraraq, ölkəsinin İraqın ərazi bütövlüyünü dəstəklədiyini bəyan edib:\n“Bizim buna münasibətimiz açıq və qətidir. Biz İraqın ərazi bütövlüyünü dəstəkləyirik. Bütün iraqlıların bir arada, bir dövlət olaraq yaşamasını istəyirik. Bölgəmizdə kifayət qədər problem var. Yeni problem yaratmaq doğru deyil. Bunun məsuliyyətsizcəsinə verilmiş qərar olduğunu düşünürük”.\nAnkara, Baş nazir, Bərzani, Binəli Yıldırım, İraq, referendum, Türkiyə,


Dünya Meteorologiya Təşkilatının fikrincə, Avstraliyada fəlakətli vəziyyət yaranıb - AZƏRTAC – Azərbaycan Dövlət İnformasiya Agentliyi\nDünya Meteorologiya Təşkilatının fikrincə, Avstraliyada fəlakətli vəziyyət yaranıb\nAvstraliyada tüğyan edən meşə yanğınları minlərlə kilometr ərazini əhatə edir. Meşələrlə yanaşı, orada yaşayan heyvanlar, o cümlədən koalalar da məhv olur. Son istirahət günlərində üç nəfər həlak olub. Yeni Cənubi Uels və Kvinslend ştatları od içindədir.\nAZƏRTAC BMT-nin xəbər saytına istinadla bildirir ki, BMT-nin sinoptik-ekspertləri və Avstraliyanın hakimiyyət orqanları ölkə sakinlərini sayıq olmağa çağırırlar.\nDünya Meteorologiya Təşkilatının (DMT) mətbuat katibi Kler Nullis Avstraliyada fəlakətli vəziyyət yarandığını bildirib. Burada eyni vaxtda davam edən yanğınlar yeni-yeni meşə massivlərini bürüyür. Kler Nullis qeyd edib ki, Avstraliyanın hakimiyyət orqanları yanğın təhlükəsinin fəlakətli həddə çatması barədə xəbərdarlıq ediblər. Təşkilatların sakinlərə ünvanlanmış əsas çağırışı belədir: “Qaçmaq, xilas olmaq lazımdır”.\nSinoptiklərin proqnozlarına görə, quraqlıq hava hələ xeyli davam edəcək, yaxın günlərdə yağış yağacağı gözlənilmir. DMT-nin mətbuat katibi deyib: “Yanğınların səbəbləri çoxdur: torpaqda rütubətin aşağı səviyyəsi, havanın temperaturunun yüksək olması, küləyin istiqaməti və sürəti”.\nOnun sözlərinə görə, Yeni Cənubi Uels ştatında fövqəladə vəziyyət elan edilib. Bu ştatın bəzi hissələrində, həmçinin Böyük Sidney və Kvinslend rayonlarında fəlakətli yanğın vəziyyəti yaranıb. Bu, mürəkkəblik dərəcəsi ən yüksək olan yanğındır. Son illərdə Avstraliyada meşələrin və cəngəlliklərin yanmasının geniş miqyas alması ötən əsrdə havanın sürətlə istiləşməsi ilə bağlıdır.\nKler Nullis deyib: “Avstraliya Meteorologiya Bürosunun məlumatına görə, bu ilin yanvar-oktyabr aylarını əhatə edən dövr son 110 ildə ən isti mövsüm olub”.\nSon illərdə qızmar günlərin sayı kəskin şəkildə artıb. Nullis deyib: “Son onilliklərdə bir sıra regionlarda yanğınların çox geniş miqyas alması yanğınların daha uzun müddət davam etməsi, iqlim dəyişmələri, o cümlədən temperaturun yüksəlməsi ilə bağlıdır”.\nDMT-nin məlumatına görə, Avstraliyanın risk zonalarında yerləşən bir sıra rayonlarında son günlərdə havanın temperaturu 35 dərəcədən yuxarıdır, küləyin sürəti isə saatda 60-80 kilometrə çatır.\n1967-ci ildən 2013-cü ilə qədər olan dövrdə Avstraliyada iri meşə yanğınları nəticəsində 433 nəfər həlak olub, daha 8 minə yaxın insan müxtəlif dərəcəli xəsarətlər alıb. Bu dövr ərzində meşə yanğınlarının vurduğu maddi ziyan təqribən 3,2 milyard dollara bərabər olub.\nAZERTAG.AZ :Dünya Meteorologiya Təşkilatının fikrincə, Avstraliyada fəlakətli vəziyyət yaranıb\n[17:00] RƏSMİ SƏNƏDLƏR\nAvropa Müsəlman Forumunun prezidenti və İdarə Heyətinin üzvlərindən


19 Sentyabr 2019 09:02\nİqtisadçı alim Vüqar Bayramov sosial mənzillərin varlılar tərəfindən alınıb, kasıblara kirayə verildiyini bildirib.\nMaide.Az xəbər verir ki, iqtisadçı bu barədə sosial şəbəkədə yazıb:\n"Son günlər CESD-ə edilən müraciətlərdə sosial evlərin bir qisminin kirayə kimi təklif edilməsi məsələsi üstünlük təşkil edir. Belə ki, əmlak satışı və kirayəsi ilə məşğul olan internet səhifələrində sosial evlərin kirayə təklif edilməsi halları artıb.\nSosial evi güzəştli şərtlər ilə əldə edən şəxslərin bir qismi onu daha baha qiymətə kirayə kimi təklif edərək qazanc əldə etməyə çalışır. Nəticədə, sosial evlər kommersiya evlərinə çevrilərək bəzilərinə əlavə gəlir gətirir. Təbii ki, burada Mənzil İnşaatı Dövlət Agentliyini (MİDA) günahlandırmaq doğru olmaz.\nMİDA mənzilləri inşa edir və sosial ipoteka krediti ilə satışını həyata keçirir. Aydındir ki, agentlik mənzilə sahib olan şəxsdən evi kirayə verməməyi tələb edə bilməz.\nSosial ipoteka kreditlərinə əldə etmək üçün başqa mənzilə sahib olmaq məhdudiyyət yaratmadığı üçün bəzi hallarda bir neçə evi olanlar da sosial evləri alıb əlavə qazanc əldə etməyə çalışırlar. Amma sosial evlərin fəlsəfəsi evi olanlara əlavə mənzil vermək deyil, evsizləri mənzil ilə təmin etmək olduğundan bu evlərin kommersiya məqsədi ilə istifadə olunması nəinki arzuolunan deyil, həmçinin yolverilməz olmalıdır.\nNəticədə, belə hallarda evsiz vətəndaş mənzil sahib olmaqda çətinlik çəkir, başqası isə “ev kolleksiyası” yardır: evlərinin sayını artıraraq kirayədən gəlir əldə edir. Belə halların qarşısının alınması üçün nələrin edilməsinə ehtiyac var? Əvvəlla, evi olan şəxslərin sosial evlərə müraciəti məhdudlaşdırılmalıdır.\nSosial evlər evi olan deyil, yalnız mənzili olmayana təklif olunmalıdır. Burada müraciət edənin deyil, ailə üzvlərinin adına mənzil olub-olmamasına da baxılmalıdır. İkincisi, qanunvericiliklə agentliyə mənzilləri təyinatı üzrə istıfadəyə nəzarət hüququ verilməlidir. Doğrudur, iddia oluna bilər ki, mənzildən necə istifadə etmək ev sahibinin hüququdur. Amma nəzərə almaq lazımdır ki, sosial evlər dövlər vəsaiti hesabina inşa edilir və evlərə sahiblik sosial ədalət əsas prioritet olaraq qalmalıdır.\nBelə mexanizm isə sosial evlərin gəlir mənbəyinə çevrilməsinin minimumlaşdırar. Bütün bunlar isə, gələcəkdə sosial evlərin kirayə təklif edən internet səhifələrini "bəzəməsinin" qarşısını ala bilər".\nTeqlər : #Ekspert:,#Sosial,#evləri,#varlılar,#alıb,#kasıblara,#kirayə,#verir,